“NEMA VIŠE STRPLJENJA”Američki senatori traže od Bijele kuće da kazni Tursku zbog nabavke S-400 | Srpska Info\nAutor: Srpskainfo 02.12.2019. 21:33\nRepublikanski američki senator Lindzi Grejhem i demokratski senator Kris van Holen u ponedjeljak su pozvali Trampovu administraciju da uvede sankcije Turskoj zbog nabavke ruskog raketnog odbrambenog sistema, navodeći da takva odluka šalje „užasan signal“ drugim zemljama.\n– Vrijeme za strpljenje odavno je isteklo. Sada je vrijeme da primjenite zakon. Nečinjenje toga šalje užasan signal drugim zemljama, da mogu izbjeći američke zakone bez posljedica – navode Van Holen i Grejhem u pismu državnom sekretaru Majku Pompeu, u čiji je uvid došao Rojters.\nAnkara i Vašington u sporu su oko turske nabavke ruskog sistema S-400, za koji Vašington tvrdi da nije kompatibilan s NATO sistemima i predstavlja prijetnju programu razvoja američkog „nevidljivog“ borbenog aviona F-35, koji razvija korporacija “Lockheed Martin”.\nNaljutivši mnoge članove Kongresa, Turska je odbacila američke prijetnje sankcijama i primila je prvu isporuku S-400 u julu. U odgovoru na to, Vašington je uklonio Tursku iz programa F-35.\nAdministracija američkog predsjednika Donalda Trampa suzdržavala se od uvođenja sankcija uprkos Trampovim širokim ovlastima da uvodi sankcije zemljama koje sarađuju s ruskom vojskom.\nVan Holen i Grejhem među najglasnijim su senatorima koji pozivaju Vašington da uzvrati Turskoj.\nTramp je bio domaćin svom turskom kolegi Redžepu Tajipu Erdoganu na sastanku u Bijeloj kući prošlog mjeseca koji je Tramp opisao kao „sjajan“.\nTagovi: Donald Tramp,Rečep Tajip Erdogan,S-400\nRadnici ruskog prirodnog rezervata su uz obalu Beringova ostrva pronašli zubato čudovište iz morskih dubina. Radi se o ribi vrste alepisaur ...\n“BROJKE NISU SJAJNE, TO JE PORAST” U Hrvatskoj do jutros 76 novozaraženih koronom\nU Hrvatskoj je do jutra registrovano 76 novozaraženih korona virusom, što je 23 više u odnosu na zvanične podatke objavljene u srijedu. Podatak o ...\nU Hrvatskoj su juče zabilježena 53 nova slučaja zaraze korona virusom, jedna je osoba umrla, a od trenutno ukupno 934 oboljelih 91 se osoba nalazi ...\nNa novim satelitskim snimcima primjećena je nedavna aktivnost u neprijavljenom postrojenju Sjeverne Koreje, za koje istraživači sumnjaju da se ...\nHladnije temperature koje će nam doći nakon ljeta dovešće do povećanja širenja korona virusa, potvrdili su naučnici. Istraživači iz Indije ...\nGlumica Naja Rivera udavila se pred sinom koji ima samo četiri godine, javljaju američki mediji. Naja (33) je iznajmila čamac kako bi otišla na ...


Šta bi bilo kada bi Zemlja promijenila smjer (o)kretanja? | Eduinfo\nŠta bi bilo kada bi Zemlja promijenila smjer (o)kretanja?\nPredstavljeni Galaxy S9 i Galaxy S9+ 28/02\nZemlja se vrti u jednom smjeru od svog nastanka, a da li ste ikada razmišljali o tome šta bi bilo kada bi odjednom počela da se vrti u drugom smjeru?\nUpravo je ovo pitanje palo nekim naučnicima na pamet, pa u teoriji ispitali ovakvu promjenu i njene posljedice na različita dešavanja na Zemlji.\nZa početak jedno je jasno – ništa ne bi bilo isto i onako kako smo navikli da se dešava, pa bi se čak i izgled Zemlje promijenio.\nStojeći na ekvatoru možemo doživjeti kretanje Zemlje brzinom od 1.670 kilometara na sat. Upravo ova brzina utiče na kretanje talasa i strujanje vazduha, što znači da bi promjena smjera kretanja ovom brziom dovela do značajnih promjena.\nJedna od najdrastičnijih promjena bi bila to što bi Sahara postala jedno od najkišnijih područja na Zemlju, umjesto najveća pustinja koja postoji na planetu, kako je to sada slučaj. Osim toga, pustinje u Kaliforniji bi postale vlažne, a močvare na Floridi bi presušile.\nKada bi Zemlja usporila rotaciju – došlo bi takođe do veoma značajnih i drastičnih promjena na našoj planeti. Strana Zemlja koja bi bila okrenuta prema suncu postajala bi sve toplija, dok bi tamna strana zemlje počela da se hladi i ledi.\nIako se priča u teoriji – Zemlja zaista usporava i u realnosti, ali je njeno usporavanje neznatno – dan je danas za 1,7 milisekundi duži nego što je bio prije 1.000 godina, a ukoliko Zemlja nastavi u ovom tempu da usporava u potpunosti će se zaustaviti za nekih 1,9 triliona godina.


source.ba | U BiH sutra umjereno do pretežno oblačno vrijeme\nU Bosni i Hercegovini danas je bilo pretežno oblačno vrijeme sa kišom u većini područja.\nTemperature zraka u 14 sati: Bjelašnica 4, Ivan Sedlo 12, Livno 15, Bugojno 16, Sarajevo 17, Bihać, Mostar, Tuzla, Bileća 18, Zvorik, Trebinje 19, Brčko, Gradačac, Sanski Most, Banja Luka, Bijeljina, Doboj, Prijedor, Srebrenica 20, Neum 21, Grude 22 stepena Celzijevih.\nPrema prognozi Federalnog hidrometeorološkog zavoda BiH sutra se u BiH očekuje umjereno do pretežno oblačno vrijeme.\nU jutarnjim satima kiša je moguća u Hercegovini i na jugozapadu Bosne, poslije podne sa lokalnim pljuskovima i grmljavinom.\nJutarnje temperature od 5 do 11, na jugu od 10 do 14, a dnevne od 15 do 22 stepeni.\nVjetar slab do umjeren južni i jugozapadni, saopćeno je iz FHMZ BiH.


MyCity » Filmovi » 44 Minutes.\nPoslao: 15 Maj 2006 05:49\nUpravo sam odgledao ovaj film(po istinitoj prici je) pa me zanima dali ga je jos neko gledao i kakvi su njegovi komentari???\nPoslao: 15 Maj 2006 14:59\nGledao sam ga proshle godine i zapanjio me ja kada sam saznao da je radjen po istinitoj prichi...kasnije sam na Google-u nashao origanalan snimak iz policijskog helikoptera i jedonostavano nisam mogao da verujem da se to zaista dogodilo....pokushacu da nadjem link do tog snimka ako je josh uvek aktuelan\nPoslao: 15 Maj 2006 15:30\nTOo bih bas voleo da vidim verovatno je zanimljiv snimak.\nPoslao: 15 Maj 2006 16:03\nPoslao: 16 Maj 2006 11:13\nUkupno su 1035 korisnika na forumu :: 52 registrovanih, 10 sakrivenih i 973 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: 5.56, 8u47, _Sale, A.R.Chafee.Jr., Abdee, amaterSRB, Arhiv, awathorn, baza, cole77, crnitrn, darcaud, darkstar101, Dežurni pod palubom, Dr.Strangelove, dragon986, Drug pukovnik, dule10savic, FOX, Georgius, helen1, ivance95, Jester, kaptain, kovinacc, Kruger2, LUDI, Majstorr, MarKhan, Marko Marković, Markoni29, Mercury2, milan.tatanac1, MORAVA1, nuke92, pandur, pavle_pzs, Raptor12, RJ, rovac, shone34, spektorsky, srecko81, Srna2, suton, t84dar, VJ, vlvl, voja64, xanadu, Zoran Rapajić, |_MeD_|


Hašiš sakrili u tankovima i potopili u 20 tona dizela - CdM\nKombinacija sakupljanja obavještajnih podataka i pažljivog monitoringa kretanja brodova u centralnom Mediteranu od strane italijanskih vlasti, dovela je do jedne od najvećih zaplijena droge u ovom regionu u posljednje vrijeme, kada je prije nekoliko dana, u vodama između Sicilije i sjeverne obale Afrike, presretnut trgovački brid “Remus” i na njemu otkriveno 20 tona hašiša.\n<<<Šta je brod na kome je zaplijenjeno 20 tona hašiša mjesecima radio u Zelenici<<<\nTo su juče italijanskim medijima saopštili tamošnji istražni organi-Državno tužilaštvo iz Palerma koje vodi istragu što je pored ostaloga, dovela i do hapšenja 11 crnogorskih državljana koji su bili posada zaplijenjenog švercerskog broda. Italijanski istražitelji tvrde da je zaplijenjena droga bila namijenjena tržištu Zapadne i Sjeverne Evrope na koje je trebala da dođe preko Balkana, piše bokanews.me.\n“Remus” je, kako su prethodno kazali iz crnogorske policije, isplovio iz luke Zelenika, i uputio se ka centralnom i zapadnom Mediteranu. Prema pouzdanim saznanjima, “Remus” je iz Zelenike u kojoj se prethodno više mjeseci nalazio formalno “u raspremi” (van operativne upotrebe), isplovio 6. juna u 18.15 časova, a našim lučkim vlastima nije prijavio destinaciju na koju se uputio. Navodno, brod je iz Crne Gore na more krenuo “per order”, što znači da je tek na moru od svog vlasnika trebalo da dobije nalog u koju sljedeću luku da uplovi.\nMali brod za seizmička istraživanja i opsluživanje naftnih platfiormi, potom je kako je rečeno iz crnogorske uprave policije, u Maroku ukrcao drogu koja je navodno kako tvrde policijski zvaničnici u Podgorici, trebala da bude prošvercovana do Libije, ali je to osujećeno akcijom italijanske Gvardije di finanza koja je, uz dozvolu panamskih vlasti jer “Remus” vije zastavu te države, na brod upala dok se on nalazio u međunarodnim vodama jugozapadno od Sicilije.\nPrethodno su Italijani koji su konstantno pratili “Remus” patrolnim brodovima sa mora i nadgledali ga iz vazduha patrolnim avionima svoje Obalne straže i Mornarice, primijetli da se taj brod sumnjivo ponaša. Prema navodima dnevnika Giornale di Sicilia iz Palerma, posada Remusa je tokom plovidbe broda uz sjevernu obalu Afrike u više navrata namjerno isključivala brodski automatski identifikacioni transponder (AIS), vjerovatno u pokušaju da sakrije pravu poziciju i kretanje broda, a što je dodatno pojačalo sumnje italijanskih državnih službi. Kada je dobijena saglastost panamskih vlasti, pripadnici italijanske policije i Gvardije di financa upali su na Remus.\n“Tu su se suočili sa veoma čudnim i sumnjivim ponašanjem zapovjednika i posade broda, koji nisu mogli da objasne svoje prethodne akcije na moru i konačnu destinaciju “Remusa”. Zbog toga, ali i prisustva više rezervoara i bačvi sa gorivom na brodu u kojima se nalazilo ukupno oko 400.000 litara dizela, italijanske vlasti su pod oružanom pratnjom, sprovele “Remus” u luku Palermo gdje je obavljena premetačina broda i pronađeno ukupno 20 tona hašiša koji na crnom tržištu vrijedi između 150 i 200 miliona eura”, piše italijanski dnevnik.\nNapominju da je po podacima dostupnim italijanskim istražiteljima “Remus” plovio od španske luke Las Palmas na Kanarskim ostrvima za luku Tuzla u Turskoj, ali je prethodno trebalo da svrati u Aleksandriju u Egiptu.\nKada je “Remus” uplovio u Palermo, italijanski istražitelji su se, kako sami ističu, suočili sa jednim od najtežih slučajeva koje su do sada imali jer je po prvi put u operaciji šverca droge umjesto klasičnog teretnog broda, korišteno plovilo ovakvog tipa-namijenjeno da pruža pomoć i podršku drugim brodovima i naftnim platformama. Zbog prisustva velikog broja rezervoara i bačvi sa gorivom na brodu, vatrogascima iz Pelerma je trebalo više od 14 sati da protivpožarno obezbijede zaplijenjeni brod, a angažovana je i posebna medicinska ekipa koja je vodila računa o zdravlju istražitelja koji su bili izloženi toksičnim isparavanjima goriva. U tankovima na pramcu “Remusa”“ u koje se inače, tankuje gorivo kojim taj brod u redovnoj uipotrebi snabdijeva naftne platforme, potopljeno u preko 20 tona dizela, nađeno je ukupno preko 650 paketa hašiša, zapakovanog u najlon i jutane vreće. Pakovanja su bila pojedinačne tećine od 25 do 30 kilograma a sve zajedno, ovdje je bilo oko 20 tona te droge u 13 različitih nivoa njenog kvaliteta.\nPrema navodima italijanskih medija, osim policije, Tužilaštva i Gvardije di finance te zemlje, u akciji zaplijene droge koju je švercovao “Remus”, učestvovala je i američka Agencija za borbu protiv krijumčarenja droge DEA, Europol, Pomorski operativni i analitički centar iz Lisabona u Portugalu i Policija Crne Gore.\nTagoviCrna Gora hašiš Italija pverc zaplijena\n18 Komentara na "Hašiš sakrili u tankovima i potopili u 20 tona dizela"


Muhamed Hasanović: Živim i radim po principu „Ne čini drugome ono što ne želiš da tebi neko učini“ - Zdravi Portal\nNaslovna»Intervjui»Muhamed Hasanović: Živim i radim po principu „Ne čini drugome ono što ne želiš da tebi neko učini“\nMuhamed Hasanović, Sales Manager za Shell BiH\nBy Fatima Nikšić Objavljeno\t 02/04/2019 Intervjui\nNakon završenog fakulteta, započinje moj aktivni poslovni angažman u koncernu Agrokor, tačnije u Konzumu kao pripravnik. U pomenutoj kompaniji se zadržavam dugi niz godina, konstantno hijerarhijski napredujući i razvijajući svoje poslovne kompetencije. Nakon Agrokora svoj poslovni put nastavljam u domaćoj naftnoj kompaniji Hifa Oil gdje također stičem dodatno profesionalno iskustvo i upoznajem se sa tržištem nafte i naftnih derivata. Iz Hifa Oil dolazim na poziciju gdje sam i danas.\nDefinitivno ne, svakim danom učimo i prenosima znanja na druge. Smatram da je ključ uspjeha konstantno usavršavanje na svim poslovnim poljima.\nOsnovne vrijednosti kompanije se baziraju na ljudima, jer su ljudi najveće bogatstvo koje ima jedna kompanija. U principu ljudi i čine kompaniju uspješnom onoliko koliko su oni uspješni, a Orbico BiH je jedna od najuspješnijih kompanija u BiH, što znači da imamo jako dobar tim.\nOrbico je jedini ovlašteni uvoznik i makrodistributer Shell maziva u Bosni i Hercegovini, distribuciju Shell maziva ne osigurava samo u BiH nego i u još 8 zemalja u regiji. Šta nam možete reći o saradnji između Shella i Orbica?\nSaradnja Orbica i Shell je započela prije 11 godina. Veoma smo ponosni na taj odnos jer je Shell jedna od najvećih kompanija u svijetu. Radimo zajedno jako puno u cilju razvoja tržišta, ne samo u BiH nego i na svim ostalim tržištima gdje je Orbico distributer ovog brenda. Saradnja se zasniva na uzajamnom poštovanju i transparentnom odnosu koji svake godine rezultira sve boljim rezultatima.\nShell je tehnološki lider zbog svoje inovativnosti i značajnih ulaganja u istraživanje i razvoj. Recite nam nešto o istraživanju i novim tehnologijama u proizvodnji motornih ulja na bazi prirodnog plina?\nShell je tehnološki lider zbog svoje inovativnosti i značajnih ulaganja u istraživanje i razvoj koja iznose više od 1.3 milijarde dolara godišnje, ima preko 30 rafinerija i hemijskih postrojenja na cijelom svijetu. Istraživanje i razvoj su, između ostalog, omogućili da je već 12 godina za redom dobavljač maziva br. 1 na globalnom nivou, a prema podacima agencije Kline. Dugogodišnji istraživački napori urodili su plodom i doveli do revolucije u proizvodnji motornih ulja iz prirodnog plina koja se bazira na „gas-to –liquid“ (GTL) procesu, tako je nastala Shell PurePlus tehnologija.\nNekoliko riječi o Shell Rimula motornim uljima?\nShell Rimula motorna ulja namijenjena su za teško opterećene motore privrednih vozila, pogodna su za Euro 4, 5 i 6 motore. Vrhunska Shell Rimula motorna ulja dizajnirana su kako bi pružila izvanrednu zaštitu motora od trošenja, te kako bi se smanjili troškovi održavanja. Shell Rimula R5 i R6 linija motornih ulja za teško opterećene motore privrednih vozila i nova Shell Rimula Ultra formulirana su s Dynamic ProtectionPlus tehnologijom.\nKada se spominje Shell PurePlus tehnologija, o čemu je zapravo riječ?\nShell PurePlus tehnologija je potpuno nova sintetička tehnologija, patentima zaštićen inovativni proces koji pretvara prirodni plin (metan) u kristalno čisto bazno ulje u kojem se ne nalaze primjese koje se mogu pronaći u sirovoj nafti. U čisto bazno ulje dodaju se aditivi najnaprednije Shell-ove Active Cleansing tehnologije kako bi se proizvelo motorno ulje koje osigurava superiornu čistoću i zaštitu za današnje motore – zaštitu koja nadilazi zahtjeve današnje industrije i održava kritične dijelove motora čistim.\nAdaptive Additive tehnologija osigurava da se ulje svojim fizikalno-hemijskim svojstvima prilagodi radu motora te pruži zaštitu – Dynamic Protection- u 3 ključna područja: štiti od korozije koja nastaje procesom izgaranja goriva, održava motor čistim kako bi maksimalno ostvario svoje performanse, te uljni film odvaja pokretne, metalne dijelove motora čime produžava njegov vijek.\nDynamic ProtectionPlus tehnologija je jedinstvena kombinacija Shell PurePlus tehnologije i Adaptive Additive tehnologije koja osigurava izvanrednu zaštitu modernih motora privrednih vozila. Osigurava dugi vijek motora, produženi interval zamjene ulja, smanjenu potrošnju goriva i smanjene troškove održavanja.\nSvakako, zaposlenici se i kod nas napokon počinju cijeniti, što je dobro, to znači da znanje dolazi do izražaja, a što implicira boljim rezultatima kompanija, ali i većim zadovoljstvom zaposlenih.\nUz ponudu Shell maziva u Bosni i Hercegovini, koje još usluge Orbico pruža svojim kupcima?\nPored velike ponude Shell portfolija koji se odnosi na motorna ulja za putničke automobile, u asortimanu imamo kako sam već spomenuo i motorna ulja za transportni program (kamione i autobuse), ali i za građevinske mašine, kao i za vozila koja funkcioniraju u extremnim uslovima eksplaatacije. Pored navedenog u svom portfoliju imamo i ulja za industriju, pokrivamo cjelokupnu industriju, dakle sve proizvodnje od proizvodnje papira, pa do željezara, prerade drveta ili rudnika. Pored navedenog portfolija našim klijentima nudimo potpunu uslugu vezanu za ulje, gdje radimo analize uzorak u našim laboratorijama, nastojimo pomoći klijentima da produže intervale zamjene ulja, a da pri tome imaju veću produktivnost. Npr. na autobusima radimo analize tzv. DVR gdje pratimo motor autobusa, uzimamo uzorke ulja iz motora na osnovu kojih donosimo zaključke što uvijek rezultira velike uštede za vlasnika autobusa, isto radimo i sa kamionima. Također, u industriji nastojimo riješiti probleme sa kojima se susreću inžinjeri u proizvodnjama, a u isto vrijeme analizama produžavamo broj radnih sati mašina ili postrojenja.\nAko mislite generalno, ponosan sam na svoju porodicu i porodicu smatram svojim najvećim uspjehom. Ako ste mislili na posao, smatram da je u poslu najvažnije biti čovjek. Posao sa sobom donosi i neke lijepe, ali i neke ne baš tako lijepe trenutke, te u tom kontekstu sam ponosan što sam i nakon nekoliko kompanija, nakon jako puno pozicija koje sam obavljao ponosan sam na to što sam ostao u dobrim odnosima sa svim kolegama i što i dalje imamo kontakt bez obzira gdje se neko od nas nalazi.\nTokom perioda školovanja, ali i kasnije u poslu najviše sam slušao savjete roditelja, to mi je uvijek bio veliki oslonac i kod velikih i krupnih odluka. Naravno, svi mi u svom poslovnom putu imamo nekoga ko ima zasluge u našem razvoju, a ko nije dio porodice, tako imam i ja.\nIako u poslu uvijek tražim mišljenja i kolega i najbližih saradnika kako bi na pravilan način sagledao cjelokupnu sliku.\nŠta čini dobru komunikaciju na društvenim mrežama jednog brenda kao što je Shell?\nKao što smo svi svjesni digitalni marketing sve više preuzima primat, te kao sastavni dio digitalnog marketinga su i društvene mreže. Na društvenim mrežama smo prisutni kroz Facebook, Instagram, Linkedin te kroz njih nastojima približiti krajnjem kupcu naš proizvod. Jako je bitno da ono što komuniciramo krajnjim kupcima ili korisnicima je apsolutno transparentno i 100% istinito. Ključ generalno komunikacije, a pogotovo komunikacije na društvenim mrežama gdje se dolazi u kontakt sa ljudima koje ne poznajemo je transparentan pristup. Ljudi to cijene.\nKako uspjevate da uskladite svoj poslovni život sa privatnim, s obzirom na to da ste otac i suprug, te da osim stalnih poslovnih aktivnosti, aktivan ste gost predavač na Ekonomskom fakultetu u Sarajevu, te predavač u Privrednoj komori kantona Sarajevo?\nResurs kojeg najviše nedosta je uvijek vrijeme. S vremenom sam se navikao na tempo kojim živim i radim i jednostavno sada je za mene jako teško raditi manjim intenzitetom. Dobrom organizacijom je moguće imati vremena i za porodicu. Znate kako kaže narodna izreka: „Ko hoće nađe način, ko neće nađe razlog“.\n„Ne čini drugome ono što ne želiš da tebi neko učini.“ Živim i radim po tom principu.\nNajvažnije je imati cilj u životu, jasno znati šta žele, jako puno ulagati u znanje i usavršavanja i ostati stabilno na zemlji gdje god radili i na kojoj god poziciji bili.\nU pripremi je po prvi put u Bosni i Hercegovini Shell Tehnološki Forum, za kraj možete li nam reći nešto više o samom konceptu i temama Foruma?\nDa! Shell Tehnološki forum održaće se 04. aprila u hotelu Austria & Bosnia na Ilidži sa početkom u 10.30h. Dovest ćemo najveće svjetske stručnjake iz raznih oblasti vezanih za industriju i tehnologiju. Cilj foruma je da unaprijedimo industriju u BIH i da pokažemo najbolje svjetske prakse.\nSve to može reflektirati na još veća ulaganja u industriju u BiH, što dovodi do zapošljavanja ljudi, a što sve skupa jača našu ekonomiju i utiče na porast GDP-a.\nOrbico SHELL RIMULA Shell maziva makrodistributer Shell maziva u Bosni i Hercegovini Muhamed Hasanović Sales Manager za Shell BiH u kompaniji Orbico Shell Tehnološki Forum BiH\nPrethodni članakEDUS u sklopu obilježavanja 2. aprila „Svjetskog dana svjesnosti o autizmu“ organizira prigodne programe i treninge\nSlijedeći članak U Cinema Cityju pretprodaja kino ulaznica za pretpremijeru najuzbudljivijeg filma godine “Osvetnici: Završnica”


Osnovati Udruženje brodara | Palelive.com\nPočetna Regija Višegrad Osnovati Udruženje brodara\nVIŠEGRAD – U Višegradu je danas, nakon sastanka vlasnika brodica kod načelnika opštine, dogovoreno da bude osnovano Udruženje brodara „Višegrad na Drini“.Jedan od vlasnika brodića Nenad Radović rekao je da se ukazala potreba za formiranje udruženja koje bi moglo da zastupa interese vlasnika čamaca i brodova.\n„Osnovaćemo udruženje, a u narednom periodu, u saradnji sa opštinom, stvorićemo uslove da plovidba bude bezbjedna i da ljudi koji dolaze u Višegrad mogu da izađu na vodu i da uživaju u njenim čarima“, istakao je Radović.\nOn kaže da u Višegradu ima 56 registrovanih plovnih objekata, a da sa brodovima koji nisu registrovani ima stotinjak.\n„Udruženje će inicirati i ostale da se registruju, a ujedno da polože ispit za upravljanje čamcem, a sve u interesu bezbjednosti“, dodao je Radović.\nNačelnik opštine Višegrad Mladen Đurević rekao je da je cilj ovog udruženja da se poveća bezbjednost i da se riječna plovila dovedu u red kako bi Višegrad i spremno dočekao turističku sezonu.\n„Smatramo da je ovo udruženje od izuzetnog značaja, a mi ćemo zajedničkim snagama raditi na unapređenju usluga riječnih plovila na zadovoljstvo svih, a najviše turista“, kaže Đurević.\nVišegrad na Drini\nPrethodni članakSvetosavske akademije u školama\nNaredni članakEXIT na Jahorinu dovodi neke od najaktuelnijih svjetskih zvijezda!


Modelovanje i simulacija kroz istoriju\nIstorija simulacija se može posmatrati na razne načine. Može se govoriti o razvoju alata koji su korišćeni(od mehaničkih trenažera do modernih superračunara), problema na koje su primenjivani, o modelima koji su korišćeni pri simulacijama(diskretni, kontinualni, kombinovani), o razvoju preciznosti procena itd. U ovom tekstu ćemo se koncentrisati na istoriju modelovanja i simulacije u računarskim sistemima.\nRazvoj računara u ex YU\nSocijalistička Federativna Republika Jugoslavija (SFRJ) je bila komunistička zemlja, koja je postojala u drugoj polovini 20. veka. Komunistička partija je odredila stroga uvozna pravila koja su uticala na razvoj računara u zemlji, koji je bio drugačiji od razvoja u zapadnom svetu. Kako je SFRJ bila nesvrstana zemlja, nije bilo utiicaja sovjetskog bloka. Bitan faktor razvoja informacionih tehnologija je bio akcenat koji se davao isključivo na jačanju domaće proizvodnje, pa samim tim i računara i njihovih delova.Do 1957. godine su inženjeri koristili takozvani algoritmare (šibere) i postojao je mehanički stoni kalkulator. Nomogram je prva konstrukcija pre analogne računarske tehnike. U to vreme je analogna tehnika bila mnogo razvijenija od digitalne. U Vinči je napravljen analogni računar i korišćeni su mrežni analizator, analogni računar za rešavanje jednačina sa 50 nepoznatih i diferencijalni analizator. Sve je upućivalo ka izradi digitalnog računara, čime bi se prekrila oblast računarstva. Kako je ova oblast u našoj zemlji bila nerazvijena, tako je naš stručni kadar sticao znanja u inostranim računarskim institutima: Tihomir Aleksić i Ahmed Madzić u Parizu, Vukašin Masnikosa u Darmštatu i Beču, Petar Vrbavac u Kembridžu, Dušan Hristović u Londonu.\nIstorijski razvoj robotike\nČovek još od davnina pokušava da oponaša prirodu posmatrajući kretanja čoveka i životinja. Industrijska revolucija i pronalazak struje omogućili su korišćenje složenijih mehaničkih delova što je ubrzalo razvoj robotike. Roboti su vremenom postajali manji i korisniji, pa su sada nezamenljivi u industriji i kritičnim situacijama.\nIstorijat razvoja tastatura\nKako je sve počelo (mašina za prevođenje pisama)\nU nekim davnim starim vremenima, ljudi su uglavnom najviše imali dodira sa prirodom. Iskoristi su moć drveta i od njega napravili papir. Kasnije su (verovatno) došli na ideju da iskombiniju pisanje sa papirom, te su na taj način stvorili pismo. Pismo je za tadašnje ljude služilo kao način komunikacije. Brži način dostave je bio golub. Tada je mali broj ljudi imao sposobnost (talenat) za crtanje i pisanje.\nRazvoj medijuma za prenos podataka\nOptički uređaji za snimanje podataka su jako dugo u upotrebi. Prethodno poznat kao najstariji zvučni zapis Tomasa Edisona na fonographu, uređaju sličnog principa funkcionisanja kao gramofonske ploče, 2008. godine je izgubio tu titulu. Naučnici su otkrili 10-to sekundni snimak pesme, načinjen aprila 1860. godine, koji je snimljen na papiru koji je prethodno začadžavljen dimom uljane lampe. Usled pevanja, membrana fonoautografa je podrhtavala i mrdala iglu koja je ostavila trag na papiru. Izumitelj ovog uredjaja je nameravao samo da snimi zapis, a ne i da ga reprodukuje.\nNastanak baza podataka se vezuje za Herman-a Holerith-a. On je 1884. god prijavio patent – sistem za automatsku obradu podataka (AOP). AOP je sluzio za popis stanovništva u SAD. Podaci su bili na bušenim karticama koji su se ručno ubacivali u uredjaj za očitavanje, a obrada podataka vršila se prebrojavanjem. Dotadašnja obrada podataka popisa trajala je 10-ak godina, a sa ovim izumom vreme obrade smanjilo se na šest nedelja. Ideja AOP-a je bila da se svaki stanovnik SAD prestavnja sa nizom od 80 karaktera – ime, godište itd. Od Holerith-ove kompanije nastao je današnji IBM.\nIstorijat razvoja modema\nMehanizam sa Antikitere - Računska mašina iz starog veka\nIstorija čuvanja podataka\nRani Internet - Istorija umrežavanja personalnih računara\nIstorija računara (17.)


Mirović: Naučno-tehnološki park u Novom Sadu biće završen do školske 2019/20 godine | Srbija | Novosti.rs\nMirović: Naučno-tehnološki park u Novom Sadu biće završen do školske 2019/20 godine\nJ. S. | 17. jul 2018. 23:33 | Komentara: 0\nNaučno-tehnološki park prostiraće se na 30.000 kvadrata.Namenjen je Fakultetu tehničkih nauka, start-ap kompanijama i naučnim institutima čiji je osnivač Pokrajinska vlada.\nVaskršnje čestitke Igora Mirovića i Ištvana Pastora\nMirović u Srpskom Itebeju i Banatskom Karađorđevu: Pokrajinska vlada u opštinu Žitište uložila 150 miliona\nŠpijunka: Kako je Igor Mirović kao dečak sa magarca prešao na bicikl (FOTO)\nRADOVI na izgradnji Naučno – tehnološkog parka u Novom Sadu koji zajedno finansiraju Pokrajinska vlada, Vlada Srbije i Jedinica za upravljanje projektima, biće okončani do školske 2019/2020. godine – rekao je predsednik Pokrajinske vlade Igor Mirović prilikom posete gradilištu jedne od najvećih investicija u Novom Sadu.\n- Cilj nam je da radove završimo u planiranom roku i da poslovanje Naučno-tehnološkog parka doprinese celokupnom ekonomskom razvoju AP Vojvodine i Srbije - naveo je Mirović i istakao da očekuje da će za opremanje objekta sredstva biti izdvojena iz budžeta Grada Novog Sada.\nNaučno-tehnološki park prostiraće se na 30.000 kvadrata. Namenjen je Fakultetu tehničkih nauka, start-ap kompanijama i naučnim institutima čiji je osnivač Pokrajinska vlada.\nNa oko 10.000 kvadratnih metara biće učionice i laboratorije Fakulteta tehničkih nauka , a ostatak prostora namenjen je kompanijama koje su proizašle iz tog fakulteta i koje će tu, prema predviđanjima, zaposliti još oko 3.000 novih inženjera.\nKamen temeljac za drugu fazu izgradnje Naučno-tehnološkog parka u kampusu Novosadskog univerziteta položen je 2016.godine i prema tadašnjim predviđanjima, ova investicija koštaće oko 12,6 miliona evra.


Mladost bila bliža pobjedi | KakanjLive\nMladost bila bliža pobjedi\n13.08.2016. - Šansu utakmice prokockao Goran Brkić u drugoj minuti sudačke nadoknade, kada je sa osam metara šutirao preko gola Pavlovića\nUtakmicu je otvorio solo prodorom Pavle Sušić, kada je u trku prešao tri odbrambena igrača Sarajeva, ali je pri šutu izblokiran i šansa je ostala neiskorištena. U 10.minuti Šišić iz slobodnog udarca šutira pored lije stative,a tri minute kasnije Rustemović također iz solbodnog udarca nije pogodio okvir gola i ugrozio Adnana Hadžića. Bila je to najava otvorene igre,međutim, sve do 28.minute akteri susreta nisu ništa pokazali.Do kraja prvog dijela igre bilježimo udarce Crnkića s jedne,te Šišića s druge strane, ali su Hadžić i Pavlović bili na visini zadatka.\nPočetak drugog poluvremena pripao je igračima Mladosti ,ali bez ozbiljnijih prilika, izuzev one iz 52.minute kada je na asistenciju Sušića Brkićev udarac golman Pavlović krajnjim naporom izbacio u korner. Gosti su uzvratili u 67.minuti preko Novakovića,ali Hadžić brani.U 82.minuti Hadžić je za kratko loptu izbio, natrčao je Habibović , ali nije uspio pogoditi okvir gola iz povoljne prilike.U kontri je Kuzmanović uspio umaći odbrani Sarajeva, odigrati povratnu loptu Brkiću, koji gađa, ali , nažalost ne pogađa i lopta odlazi pored lijeve stative Pavlovićevog gola.Šansu utakmice prokockao je Goran Brkić u drugoj minuti sudačke nadoknade.Ponovo je Kuzmanović bio uspješniji od svojih čuvara i asistirao Brkiću, koji neometan sa osam petara šutira preko gola Pavlovića.\nObjektivno, neriješen ishod je i najrealniji, premda je Mladost bila bliža osvajanju sva tri boda. Utisak je da je kod igrača oba tima nedostajalo hrabrosti, da se više vodilo računa ovlastitoj mreži.Gledatelji Sarajeva razočarano su napustili stadion u Doboju, dok su domaći igrači aplauzom ispraćeni od svojih vjernih navijača jer su uspjeli i drugu sezonu ostati neporaženi u dvobojima sa favoriziranim Sarajlijama.\nU 89.minuti sudija Skakić udaljioo je s klupe trenera Mladosti koji je protestirao zbog nedosuđenog prekršaja za njegov u ekipu, koji je bio očigledan, ali Skakić nije tako smatrao i Rahimića je poslao u svlačionicu.\nStadion Mladosti u Doboju. Gledatelja 3000. Glavni sudija:Dragan Skakić iz Gradiške, pomoćnici: Amer Macić(Mostar) i Bojan Maksimović(Modriča).Delegat utakmice : Mile Mandić iz Kozarske Dubice. Posmatrač suđenja Željko Perić iz Mostara.\nŽuti kartoni: Musić(50) kod Mladosti, Balić(27) i Anđušić (76) kod Sarajeva.\nMLADOST(DK): Hadžić, Galić, Karahmet, Isaković, Jusufović, Musić, Brkić, Šišić (od75. Bošković), Ramović, Husić (od 61. Kuzmanović, Sušić (od 69.Rizvanović). Trener:Ibro Rahimić.\nSARAJEVO:Pavlović, Kadušić, Almir Bekić, Mihojević (od 46.Ćetković), Balić, Novaković, Rustemović, Sarić, Crnkić (od 63. Hebibović), Ahmetović, Amer Bekić (od 72. Anđušić). Trener: Almir Hurtić.


Tehnološka rešenja za jednostavniji život savremenih žena - Ženski magazin - Horoskop, ljubav, fitness i zdravlje\nTehnološka rešenja za jednostavniji život savremenih žena\nKoliko puta vam se desilo da u žurbi izađete iz kuće i na pola puta ka odredištu se zapitate da li ste isključile šporet ili peglu? Kada biste samo mogle da nekako zavirite u svoj dom u tom trenutku i proverite da li je sve pod kontrolom – sve bi bilo jednostavnije, zar ne? Čini se da je svakoj ženi ponekad nedostajala ovakva mala super moć da je liši suvišnih briga.\nKoliko god uspešno žonglirale između svih dnevnih obaveza i odgovornosti prema poslu, deci, kući – dinamika savremenog života uzme danak. I najsavesnije među nama nekada jednostavno ne mogu sa sigurnošću da tvrde da su isključile toster ili peglu za kosu i da nije bilo žara u pepeljari pre nego što su je istresle u smeće. Onda u glavi kreće tornado misli koji neće stati do povratka u stan i uzdaha olakšanja.\nOvaj scenario srećom više nikada ne mora da se ponovi, zahvaljujući inovativnom tehnološkom rešenju koje može postati super-moć svake od nas, a ono se zove se Smart Home Solution i dolazi iz Vipa.\nReč je o sistemu kontrole utičnica, prekidača za svetlo, aparata poput senzora za dim, rashladnih uređaja i video nadzora u kući, na daljinu, i to preko jednostavne aplikacije instalirane na telefon ili tablet. Za korišćenje aplikacije potrebno je samo da imate Wi-Fi konekciju, a zahvaljujući njoj možete bilo kada i sa bilo koje lokacije, da proverite da li „kod kuće sve u redu“. Zvuči kao da je tehnologija stavljena u službu vašeg osmeha i olakšanja. I jeste.\nSistem „pametnog doma“ je više od situacionog kriznog rešenja kada prebacujemo sebi zaboravnost. On omogućava automatizaciju i optimizaciju životnog prostora, jer nudi mogućnost da ga adekvatnije prilagodimo svojim potrebama s najmanjim utroškom vremena, novca i sopstvene energije.\n„Mozak“ ovog sistema je alarmni kontroler, koji sabira i nadzire funkcije svih ostalih uređaja u sistemu i putem notifikacija na tabletu ili telefonu vas obaveštava o stanju kod kuće. Ujedno, pod kontrolu možete staviti i do osam kamera za video nadzor, te ako ostavljate dete ili ljubimca samog na neko vreme, možete u svakom momentu proveriti šta se dešava kod kuće iako niste fizički tamo. Ova mogućnost obradovaće i sve one čiji stariji članovi porodice žive sami. Umesto desetina telefonskih poziva koje biste im uputili u toku dana, okom kamere možete zaviriti u njihov dom i uveriti se da su zbrinuti. Ovo su samo neke od opcija koje vam se nude kroz set pametnih uređaja iz Vipove ponude.\nŽivot, dakle, može biti lakši i sigurniji nego ikada pre. Potrebno je da napravite samo jednu pametnu odluku i imaćete punu kontrolu nad nepredviđenim situacijama u svojim rukama. Tačnije, u svom džepu.\npametna kuća |\n24.09.2020 Lifestyle - Hi-Tech\nPredstavljen Samsung Galaxy S20 FE: Kreiran za sve, namenjen tebi\nTrostruka kamera profesionalnog ranga, živopisne boje i pažljivo odabrane premijum inovacije...\n18.09.2020 Lifestyle - Hi-Tech\n17.09.2020 Lifestyle - Hi-Tech\nSofisticirane HONOR CHOICE bežične slušalice od sutra se prodaju u Srbij...\n03.09.2020 Lifestyle - Hi-Tech\nHisense dobio prvi JKA sertifikat za svež vazduh\nJapanska organizacija za osiguranje kvaliteta, neprofitna organizacija japanske vlade, dodelila je Hisense Fresh Master klima uređajima prestižni JKA sertifikat za svež vazduh, čime je His...\n02.09.2020 Lifestyle - Hi-Tech\nPredstavljen Samsung Galaxy Z Fold2: spoj elegancije i autentičnih inova...\n14.08.2020 Lifestyle - Hi-Tech\n28.07.2020 Lifestyle - Hi-Tech\nNajlakši način da pobedite vrele letnje dane\n08.07.2020 Lifestyle - Hi-Tech\nSavršenstvo ili samo dobar filter na telefonu?\nSavršena pojava u teretani, na ulici, u kafiću, u kancelariji, u diskoteci. Savršeni od glave do pete, od jutra do mraka. Da li je to moguće?\n23.06.2020 Lifestyle - Hi-Tech\nmaxi haljine | Victorias Secret | Michael Kors | BOSS | leto 2017 | Mango | sex | veza | Loreal | trepavice | ribe | trbusnjaci | strelac | Kameron Dijaz | venčanje | Lancome | poslovni stil | porodica | letnji make up | romantika | zdrava ishrana | stil dana | bik | PRADA | letovanje 2017 | moda 2017 | ljubav | parfemi za leto | fitness | Seksi donji veš | H&M | zodijak | dijete | frizure | blizanac | horoskop | modeli | dnevni horoskop | vodolija | saveti | Fendi | CIPELE | moda | boje kose | kafa | Horoskop za septembar | voda | KUPAĆI KOSTIMI | jarac | Cesare Paciotti


Chipolino kengur nosiljka Ali_Blue - Nosiljke Za Bebe - De�ija kolica, sedi�ta,oprema za bebe i mame - SveZaKucu.rs - cene, prodaja, Beograd, Srbija Chipolino kengur nosiljka Ali_Blue - Nosiljke Za Bebe - Decija kolica, sedista,oprema za bebe i mame\nposetilac: neregistrovan. Da biste se registrovali kliknite ovde korisnička strana | pomoć | registracija | login | korpa ponuda Dana facebook twitter Kategorije Proizvoda Chipolino kengur nosiljka Ali_Blue nazad na: | Po�etak | De�ija kolica, sedi�ta,oprema za bebe i mame\n| Nosiljke Za Bebe\n| Chipolino kengur nosiljka Ali_Blue\nCena Sa PDV-om: 1,995.00\n�ifra Proizvoda: 9801\nPredvi�ena te�ina - od 3 do 9 kg.\nPredvi�eni uzrast - 3 do 12 meseci.\nBeba mo�e biti okrenuta licem ka majci, ili u pravcu kretanja.\nIzuzetno prakti�na i lagana nosiljka za bebe uzrasta od 3 do 12 meseci, i te�ine od 3 do 9 kg. Omogu�ava postavljanje bebe licem ka majci, ili u pravcu kretanja.\nIzdiktirajte operateru �ifru proizvoda - �ifra ovog proizvoda je: 9801


2007 Mitsubishi Concept ZT | Nacionalna Klasa\nPočetna Vesti Auto Noviteti 2007 Mitsubishi Concept ZT\nJoš jedan Mitsubishi koncept automobil, koji će biti predstavljen na Salonu automobila u Tokiju, tokom oktobra meseca ove godine.\nConctept-ZT koristi već viđenu formu, nalik onoj koju će imati Mitsubishi Evo X. Unutrašnjost je veoma luksuzna i prepuna vidljivih kontrasta, koji daju poseban ton automobilu.\nMotor, koji pokreće ZT koncept je potpuno novi komon-rejl DOCH 16V turbodizel sa varijabilnom geometrijom usisne grane i turbine zapremine 2,2 litra, koji razvija 140KS i 400Nm.\nMotor je uparen sa, takođe potpuno novim, Twin Clutch SST menjačem što će omogućiti da automobil snagu prenosi na podlogu sa minimalno gubitaka, veoma linearno i bez primetne promene brzina. Mitsubishi je na ovom modelu koristio S-AWC sistem, koji se sastoji od E-LSD (elektronskim zatvaračem diferencijala), ABS-a i ASC-a. Ovaj sistem je već korišćen na modelu Outlander i omogućava odličnu kontrolu nad procesom preraspodele snage na svaki pojedinačni točak što je osnova kako bi se omogućilo veoma sigurna vožnja u normalnim, a i u ekstremnim uslovima.\nŠasija je u potpunosti izrađena od aluminujumskih legura, dok su svi paneli napravljeni od recikliranih materijala.\nPre-crash sigurnosni sistem: Sistem za sprečavanje udesa koristi radarski sistem, koji nadzire prostor ispred i pored automobila. Ukoliko sistem detektuje da je kontakt sa nekim od objekata/vozila u blizini moguć, upozorava vozača. Ako je situacija takva da je sistem protumači kao neumitni udes, zatezači pojaseva i zaštitni jastuci u sedištima će se postarati da putnike postave u položaj u kome će biti najmanje šansi da budu povređeni.\nSistem za menjanje traka: Poput Citroen vozila, Mitsubishi je opremio svoj koncept automobil sistemom koji se sastoji od kamere postavljene u prednjem delu automobila, senzor zakrenutosti upravljača, senzor brzine kretanja autombila, senzor nagnutosti i sistema za upravljanje radom motora. Kamera detektuje oznake između kolovoznih traka, dok sistem na osnovu podataka dobijenih iz senzora izračunava mogućnost da automobil izađe iz svoje trake, upozorava vozača na to i dodaje obrtni momenat na odgovarajuće točkove kako bi automobil nastavio pravolinijsko kretanje.\nKatapult hauba: Ukoliko automobil pomoću senzora detektuje da je udaren pešak, hauba će se otvoriti kako bi se eventualni udarac glave pešaka ublažio.\nKompletan TV pregled: Pored kamera postavljenih u prednji i zadnji deo automobila, Mitsubishi je ugradio i kamere sa izuzetno širokougaonim sočivom na strane automobila, koje pokrivaju kompletne bočne strane automobila. Elektronski sistem vrši korekciju optičkih distorzija i takve informacije šalje na informacioni displej.\nSistem za pomoć pri parkiranju: Senzor za merenje udaljenosti objekata, koji se nalazi u branicima omogućava bolju procenu parkirnog prostora. Ukoliko je moguće, sistem će sam vršiti okretanje volana, dok je vozač zadužen za kočenje prilikom parkiranja.\nPrethodni tekstPotvrđeno: Porsche GT2 oko “ringa” za 7:31\nSledeći tekst2007 Mitsubishi Concept-cX\nas 16/09/2007 At 13:47\njel audi jeste


04.09.2020 ID 1406716\nSve vrste knjigovodstvenih usluga, poresko i finansijsko savetovanje, po veoma povoljnim i pristupačnim cenama, cene već od 19 eura. Opširnije o našim uslugama i kompletan cenovnik možete pogledati na našem sajtu ili nas kontaktirajte putem brojeva telefona ili putem mail-a. www.alpeknjigovodstvo.rs office@alpeknjigovodstvo.rs +381649841320 +381603770775 +381112883041\n0603770775 06XXXXXX prikaži broj


Pet Sematary (2019) - uskoro Prolog\nPet Sematary (2019) - uskoro\nFilm GROBLJE KUĆNIH LJUBIMACA prati Dr Luisa Krida (Džejson Klark), koji nakon što se preseli sa svojom ženom Rejčel (Ejmi Sajmic) i njihovo dvoje male dece iz Bostona u ruralni Mejn, otkriva misteriozno groblje sakriveno duboko u šumi nedaleko od nove porodične kuće. Kada se desi tragedija, Luis će se obratiti za pomoć svom neobičnom komšiji Džudu Krendelu (Džon Litgou) i tada počinje lančana reakcija opasnih događaja koji će osloboditi neshvatljivo zlo koje donosi zastrašujuće posledice.\nGlumci: Jason Clarke, John Lithgow, Amy Seimetz


Donaciju je putem UNICEF-a uputila tvrtka Philips Hrvatska u partnerstvu s tvrtkom Iceberg International Trading\nSisačkoj Općoj bolnici “Dr. Ivo Pedišić” i Domu zdravlja u Petrinji u petak je putem UNICEF-a donirana vrijedna medicinska oprema: šest prijenosnih uređaja za praćenje vitalnih funkcija pacijenata, specijalni kreveti i drugo.\nRavnatelji sisačke bolnice Tomislav Dujmenović rekao je kako će donirani će uređaji mnogo značiti bolnici kako bi nadoknadila svoj oštećeni inventar.\n“Osim pet prijenosnih monitora, te kreveta za teške bolesnike, mnogo će nam značiti i četiri kontejnera za skladištenje opreme, što nam je dosad bio veliki problem. Osim što će ta oprema mnogo pomoći našim pacijentima, to je i potpora za daljnji razvoj naše bolnice, koja je teško stradala u potresu”, rekao je Dujmenović.\nNajavio je da će opremu smjestiti u novi središnji paviljon ili u zgradu kirurgije gdje su u tijeku završni radovi na izgradnji odnosno sanaciji šteta.\nPredstavnik tvrtke Philips Miroslav Šaban rekao je kako mu je drago da su kao tvrtka mogli pomoći potresom pogođenom području.\n“S našim smo partnerima bili upoznati s veličinom devastacije nakon potresa, pa je to bila prigoda da se pojavimo s donacijom vrlo važnih instrumenata. Mislim da će ta oprema mnogo pomoći sisačkoj Općoj bolnici i njenim pacijentima”, rekao je.\nZadovoljstvo je prilikom predaje donacije izrazila i predstojnica UNICEF-a u Hrvatskoj Regina M. Castillo, koja je napomenula kako je UNICEF od prvih dana nakon potresa svojim akcijama prisutan u Sisačko-moslavačkoj županiji, posebice u pružanju kvalitetnih zdravstvenih usluga djeci i obiteljima.\nNaglasila je pritom važnost korporativnih donatora, koji su pomogli u podizanju zdravstvenog standarda.


Tuzlanski aerodrom spreman za milion putnika – Haber.ba\nOkončanje investicije od 6,8 miliona KM očekuje se do kraja augusta • U planu je stacioniranje i trećeg aviona\nIako ne u potpunosti rekonstruisan, novi putnički terminal Međunarodnog aerodroma Tuzla već je u funkciji i spreman da u toku jedne kalendarske godine opsluži i do milion putnika. Grubi građevinski radovi su završeni, a do kraja juna bi trebali biti završeni i svi radovi na enterijeru. Da novi putnički terminal proradi u punom kapacitetu, nedostaju još pokretne trake za prtljag i vage.\nKako nam je kazao direktor Aerodroma Rifet Karasalihović, ova prilično skupa investicija trebala bi biti završena do kraja augusta.\n– Sad nam ostaje još problem pokretnih traka i vaga na čekiranju putnika. To je malo ozbiljnija investicija, ali trebali bismo je završiti do kraja augusta. Krajem ovog mjeseca izvođače uvodimo u radove na izgradnji atrija, koje ovaj Aerodrom dosad nije imao. Finansijska konstrukcija je u potpunosti zatvorena, završene su sve tenderske procedure i više nema razloga da se kasni, kazao nam je Karasalihović.\n– U fazi smo pregovora sa WizzAirom da u toku naredne godine stacionira još jedan avion, kako bismo otvorili još tri do četiri nove destinacije. Što se tiče same infrastrukture koju naš partner traži da uspostavimo, mi kontinuirano radimo na tome. Imamo dvije platforme, a kada bi se stacionirala tri aviona, to je opseg saobraćaja preko 60 rotacija u toku sedmice. Ostaje nam samo da i njih ubijedimo da to možemo izvesti, dodao je Karasalihović.\n– U prva tri mjeseca je prevezeno oko 103 hiljade putnika, što je smanjenje od oko 14 posto. To se desilo zato što je kompanija Wizz Air u zimskoj sezoni ukinula letove na četiri destinacije. Ali te smo destinacije vratili od 1. aprila, tako da se nadamo da ćemo ispuniti ovogodišnji plan broja putnika, kazao je Karasalihović.\n– Taj je projakt završen u cijelosti, odnosno u dužini 720 metara, koliko je bilo i potrebno u početku. Međutim, dodatnih 180 metara nije postavljeno, ali to nikada nije ni bio uslov od BHANSA. Ali sad smo krenuli i u to, i nedostajat će nam oko 220 hiljada KM. Na tom području se nalazi velika šuma, koju smo u toku ove godine planirali otkupiti, kako bismo postavili tih posljednjih nekoliko stubova. Ali to što nemamo tih dodatnih svjetala, ništa ne smeta, jer kad je rađena kalibracija i kontrola postojećih svjetala, zadovoljene su sve potrebe i bez tih 180 metara. Zbog toga to nismo smatrali prioritetom, ali ćemo i to završiti u ovoj godini, dodao je Karasalihović,prenosi Oslobodjenje\nTeme:BiH, investicije, izdvojeno, Međunarodni aerodrom Tuzla, promo, Rifet Karasalihović, Tuzla


Konkurs "Nacionalne nagrade za društveno poslovanje Đorđe Vajfert" - ePancevo\nPrivredna komora Srbije obaveštava da je produžen rok za prijavu na Osmi konkurs „Nacionalne nagrade za društveno odgovorno poslovanje Đorđe Vajfert 2020“, koji organizuje Privredna komora Srbije – do 25. decembra 2020. g.\nPotrebno je da privredno društvo odabere konkretan primer dobre prakse (projekat) koje je realizovalo u prethodne dve godine i da što detaljnije popuni upitnik na linku. Za pravilan odabir projekta, može se koristiti dokument: „Smernice za pripremu dobrog DOP projekta“.\nPutem linka https://pks.rs/strana/nacionalna-nagrada-za-dop možete dobiti više informacija, kao i konkretnih primera koje su se kompanije prijavljivale u prethodnom ciklusu.\nNadamo se da ćete se odlučiti da učestvujete i testirate nivo primene principa društvene odgovornosti u vašoj organizaciji, a time ćete se pridružiti nizu kompanija koje su svojim primerom spremne da podstaknu druge da ih slede, navodi se u saopštenju Privredne komore Srbije.\nPopunjeni upitnik sa prilozima je potrebno da dostavite na el.adresu: csr@pks.rs do novonaznačenog roka. Telefoni za dodatne informacije su: 011 3300 939, 066 875 1166, 066 875 10 83.\nGrađevinski materijal za i


U septembru počinje izgradnja stanova za bezbednjake – Balkanekspresrb.rs\nPredsednica Vlade Ana Brnabić predsedavala je 14. sednicom Komisije za pripremu predloga programa izgradnje stanova za pripadnike snaga bezbednosti.\nKomisija je na današnjem sastanku donela odluku da u prvu fazu projekta, pored Beograda, Novog Sada, Niša, Vranja, Kragujevca i Kraljeva, uključi i Sremsku Mitrovicu, gde je planirana izgradnja 200 stanova u ovoj fazi.\n„Ovo je projekat od izuzetnog značaja za Republiku Srbiju. Upravo zato, uključili smo i javna preduzeća – Srbijagas, Telekom i EPS, kako bi pomogli u sprovođenju. Takođe, na inicijativu predsednika Republike Srbije, Aleksandra Vučića, da se pronađu što bolje lokacije za izgradnju stanova, Komisija je na današnjoj sednici donela odluku da se u Beogradu, stanovi za pripadnike snaga bezbednosti u prvoj fazi grade u Zemunu“, istakla je Brnabićeva.\nU septembru se očekuje početak radova na izgradnji prvih stanova u Vranju i Nišu. Nakon toga, izgradnja će sukcesivno početi i u drugim gradovima. Za izgradnju će se koristiti najvećim delom materijali domaće proizvodnje.\nČlanovi Komisije razgovarali su danas i o narednoj fazi projekta u koju će biti uključene dodatne lokalne samouprave u skladu sa čim je Komisija donela odluku da se započne sa izradom nove procene potreba u gradovima i opštinama širom Srbije.\nZakon o posebnim uslovima za realizaciju projekta izgradnje stanova za pripadnike snaga bezbednosti usvojen je u Skupštini i stupio je na snagu 1. juna ove godine. Ogledni stan na lokaciji „Zemunske kapije“ od 18. juna otvoren je na uvid svim zainteresovanim pripadnicima snaga bezbednosti, a Vlada još jednom poziva sve pripadnike snaga bezbednosti da sa svojim porodicama obiđu ogledni stan i upoznaju se sa kvalitetom izgradnje, izgledom stana i dobiju detaljne informacije o uslovima kupovine.(Press Vlada)♦


Hocu.ba Poziv studentima i studenticama za učešće u kreiranju petog broja Časopisa Slovo – Hocu.ba\nPoziv studentima i studenticama za učešće u kreiranju petog broja Časopisa Slovo\nPoziv svim zainteresiranim studentima i studenticama da pošalju i predstave svoje autorske radove iz oblasti nauke i umjetnosti i time uzmu učešće u kreiranju sadržaja petog broja Časopisa Slovo. Časopis je namijenjen studentima i studenticama, prvenstveno Filozofskog fakulteta u Sarajevu, ali i drugih fakulteta i univerziteta u Bosni i Hercegovini i regiji koji/e žele predstaviti svoje radove iz jedne od sljedećih kategorija: izvornih naučnih radova, pregleda članaka, historijske građe, izlaganja s naučnih skupova, stručnih članaka, prikaza knjiga i periodika, književnoumjetničkih radova, novinarskih članaka, intervjua, prevoda, fotografije, stripa i karikature.\nDetaljne upute u vezi sa citiranjem i bilježenjem literature, kao i primjer biografije, dostupni su na Facebook-stranici Časopis Slovo: https://www.facebook.com/slovocasopis/?fb_dtsg_ag=AdwZyo-pwYrXx649_5Rs8ogsVZ3wbFFjbeo0w7DvmIk7Gg%3AAdy1P5C9Cr1-j54S4oiexlqFVWH0c5lY3IOz7OMYTW1O-w\nPoziv ostaje otvoren do 15. oktobra 2018. godine, a svoje radove možete slati na e-mail adresu: [email protected].\nZa praćenje rada Časopisa, kao i za dodatne informacije, možete se obratiti putem navedenog e-maila, putem naše web-stranice, kao i putem našeg profila na Facebooku ili fan pagea: Časopis Slovo.\nAutor Hocu.ba praksa Časopis Slovo FF Sarajevo unsa\n« USAID/Sweden Farma II – Javni poziv za podnošenje zahtjeva za dodjelu bespovratnih sredstava\nPrijavi se na 8. Školu preduzetništva općine Centar »


Fajon: Zabrinutost raste ali se još ne treba bojati viza - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Fajon: Zabrinutost raste ali se još ne treba bojati viza Printajte Veličina slova - + 20.05.2013 Poslanica Evropskog parlamenta Tanja Fajon izjavila je da postoji zabrinutost u Evropskoj uniji zbog priliva lažnih azilanata sa Zapadnog Balkana, ali da zbog neslaganja u Uniji još ne treba brinuti da će vize ponovo biti uvedene.\n"Još pregovaramo o mehanizmu za privremenu suspenziju, na osnovu dokumenta Evropske komisije, koji se pred nama nalazi već dve godine. Prošle nedelje smo ponovo imali trojni razgovor, ali nismo uspeli da pronađemo zajednički stav", rekla je Fajon za izdanje "Večernjih novosti" od utorka.\nPo njenim rečima, zbog neslaganja na liniji Evropski parlament - Evropska komisija - Evropski savet, zemlje poput Srbije još ne bi trebalo da brinu da će bezvizni režim biti ukinut.\nOna je, međutim, dodala da je pritisak zemalja-članica i Evropskog saveta veoma veliki i da oni traže da se ta mera usvoji što je pre moguće, da bi dobili mogućnost da uvedu privremenu suspenziju za bilo koju zemlju, ne samo sa Zapadnog Balkana.\nOna je dodala da je teško reći da li će dogovor uopšte biti postignut.\n"Otvoreno je nekoliko pitanja. Pregovaramo, na primer, i o tome koliko godina posle ukidanja viza neka država članica može određenoj zemlji da suspenduje bezvizni režim. Parlament predlaže tri godine, a Evropski savet čak - sedam", rekla je Fajon.\n21:56 Fajon: Zabrinutost raste ali se još ne treba bojati viza 20:46 Afera Galenika: Određen pritvor za sedmoro osumnjičenih 20:42 Murinjo odlazi iz Real Madrida 19:59 Doneta Deklaracija o zaštiti prava Vojvodine 19:51 Dačić: Saglasnost Bundestaga samo ako plan primene sporazuma bude brzo gotov 19:46 Vujanović započeo novi predsednički mandat 19:02 Više tornada pogodilo centralni deo SAD 18:59 Novi bilans: Najmanje 86 žrtava u seriji napada u Iraku 18:56 Slučaj Galenika: Istraga protiv 10 osumnjičenih, Tužilaštvo traži pritvor 17:54 Lavrov: Sirijska opozicija na konferenciji bez uvjetovanja 17:34 U CG nedostaje volje za procesuiranjem ratnih zločina 17:31 Dagestan: Dvije eksplozije auto-bombi u Mahačkali 17:17 Hague poručio Asadu da ni jedna opcija nije isključena 17:08 Prag: Metro planira uvesti vagone za samce do kraja godine 16:57 Ekstremna desnica se protivi izgradnji džamije u Ateni 16:36 Split: Spomenik Tuđmanu pod stalnom zaštitiom policije 15:59 Antena M: Na inauguraciji Krivokapić kao predsjednik skupštine 15:19 Đukanović: Na inauguraciji očekujem sve ozbiljne političare 14:58 Irak: Više od 60 poginulih u bombaških napadima 13:56 MMF predlaže vladi CG gašenja KAP-a i povećanje PDV-a 13:48 Kina tražila od Pjongjanga oslobađanje otetog broda 13:36 BiH: Prosvjetari najavili protest u Sarajevu 13:19 Afganistan: Talibani preuzeli odgovornost za bombaški napad 12:28 Rasprava o Deklaraciji za zaštitu ustavnih prava Vojvodine 12:11 Čile pogodio potres jačine 6,8 stupnjeva 12:06 Sjeverna Koreja ispalila još dvije rakete 11:50 Hrvatska: HDZ ima osam župana, SDP dva 11:41 Njemačka očekuje konkretne rezultate u primjeni sporazuma 11:35 Uoči inauguracije Vujanovića protestni marš mladih do Cetinja 11:33 Dačić: Srbija očekuje pozitivnu odluku o pregovorima s EU 11:30 Nikolić: Srbija posvećena provodjednju sporazuma s Kosovom 11:16 Li: Za svjetski mir važno povjerenje izmedju Kine i Indije 11:10 Egipat: Vojska poslala tenkove na Sinajski poluotok 11:03 Najmanje 34 ubijenih, više od 100 ranjenih u Bagdadu i Basri 10:53 Predstavnici Srba sa sjevera Kosova razgovaraće s Vučićem 10:49 Afganistan: U napadu bombaša samoubojice najmanje 14 mrtvih 10:36 Vukšić podnio ostavku mjesto potpredsjednika laburista 10:27 Protestni marš zbog inauguracije Vujanovića od Podgorice ka Cetinju 10:13 Irak: Poginulo 16 osoba, ranjeno 75 09:59 Kineski premijer: Dobri odnosi Kine i Indije ključni za mir 09:38 Turk: Ni EU nema više snage za BiH 09:28 Irak: U napadu na stanicu ubijena tri policajca 09:07 U Zagrebu počeo Festival židovskog filma 09:05 Počeo sastanak Vestervelea i Nikolića 08:22 SAD: tornado odnio jedan život 08:12 Britanski parlament danas glasa o nacrtu zakona o istospolnom braku 07:46 Beograd: susret Vestervelea sa Nikolićem i Dačićem 07:01 Novi kineski premijer posjetio Indiju 06:57 Izrael: Snimak smrti palestinskog dječaka iz 2000. sporan 20 maj/svibanj 2013\nIzbor urednika Most: Popov i Šehić Da li je Beograd otpisao Dodika? Tema sedmice Zdrava hrana na balkanskim trpezama Igor Štiks za RSE Štiks: Subverzivne poruke iz Zagreba Govoreći bosanski Kurspahić: Farbanje u ružičasto Kongresmen za RSE Engel: Neće biti podele Kosova, ni daljih podela na Balkanu NajčitanijeDa li je Beograd otpisao Dodika? (2042)Srbija: Prvo primena briselskog sporazuma, pa datum za EU (689)Kurspahić: Farbanje u ružičasto (674)Lokalni izbori u Hrvatskoj: Zatvorena birališta (607) Gaf nedelje: Prokletstvo, Aca na Kosovu i dva Obraza (569) Zašto Eurosong gubi popularnost (508) Putovanje bh. građana u Hrvatsku: Biometrijski pasoš, lična karta ili viza (468)Sveti Njegoš po Amfilohiju (462)Pomak s mrtve tačke: Napredak u tehničkom dijalogu Beograda i Prištine (454)Politički skandali potresaju Belu kuću (452)Najčešće poslanoOHR odbio intervenisati: Vlasti trebaju riješiti krizu u Federaciji BiHNajviše komentaraDa li je Beograd otpisao Dodika? (35)Kurspahić: Farbanje u ružičasto (26)Srbija: Prvo primena briselskog sporazuma, pa datum za EU (22)Zašto Eurosong gubi popularnost (11)Sveti Njegoš po Amfilohiju (9)Eurosong u Švedskoj uz skandal sa glavnim sponzorom (7)Štiks: Subverzivne poruke iz Zagreba (6)Zdravstvenom sistemu u RS prijeti kolaps (6)Skupština Vojvodine usvojila deklaraciju (5)Vujanović počeo novi mandat uz bojkot i proteste (5)Najgledanije Beograd: Čistač cipela Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. Oboren Ginisov rekord u maturantskom plesu Zemaljski muzej obilježio Međunarodni dan muzeja Beograd: Međunarodni dan borbe protiv homofobije Šareni piknik na Međunarodni dan borbe protiv homofobije, Beograd, 17.5.2013. Sjećanje na budućnost Japan: Šestero nastradalih u požaru na ruskom brodu Produkti i uslugePodkastRSSPretplataMobilni telefon RSE


(VIDEO) Više meseci posle napada na novinara N1 u Nišu, nema jasne reakcije institucija\nMay 9, 2022 JKP Naissus, N1\n21. februara u Nišu, napadnut je novinar N1 Milan Stojanović. Napadnut je i verbalno je izvređan od stane radnika JKP Naissus-a, dok je snimao intervenciju koju su imali zbog kvara na vodovodnoj mreži.\nPosle više desetina poziva telefonom kao i poruka upućenih direktoru ovog preduzeća Goranu Milosavljeviću, najzad smo ga našli na proslavi Dana pobede nad fašizmom. Svaki put kad mu je poslata poruka, uvek je bila sa pitanjem oko napada na novinara od strane lica koji rade u ovom komunalnom preduzeću, kao i da li su pokrenuti postupci povodom kršenja radne discipline.\nPogledajte kratku izjavu direktora Milosavljevića povodom ovog incidenta.\nPovodom ovog slučaja, pitali smo i Milana Stojanovića za mišljenje o situaciji u kojoj se našao:\nJa zaista ne znam sta je njihova procedura, ali znam sta bi bilo potpuno u skladu sa zdravim razumom. Hajde da pogledamo stvari ovako. Sta bi bila prava kazna za ljude zaposlene u javnom sektoru, koji zive od dohodaka svih nas, a koji povise ton, a kamoli fizicki nasrnu na bilo koga od nas? Pa, najpre, samo doci to podataka o konkursu putem koga su zaposleni. Jer, konkursa sigurno nema, a tu je i odgovor na pitanje kako je moguce da se osecaju tako moćno pa da napadnu novinara ili bilo koga drugog. To su ljudi koje sam, brzo posle incidenta, video na predizbornom skupu SNS u Leskovcu. Nosili plave prsluke i nosili transparente. Cim to radite, vi ovde izgleda mozete sve. Verujem da su uradili isto sto i tuzilastvo od trenutka kada su me pozvali da dam iskaz, pa do sada, a to je ništa. Bar koliko sam informisan.\nMilan Stojanović, dopisnik N1 iz Niša\nPovodom ovog incidenta, poslali smo pitanja i Osnovnom javnom tužilaštvu, pa ćemo po dobijanju informacija od tužilaštva da obavestim javnost.\nRedakcija Niške Inicijative izražava podršku kolegi Stojanoviću, i zgroženi smo nasiljem nad kolegom novinarem. Iz tog razloga u narednom periodu ćemo pojačati snimanje javnih službi i obećavamo da ćemo se adekvatno braniti od ovakvih nasilnika u narednom periodu.\n(VIDEO)Poslanik SNS-a podržava rusku agresiju i nosio bi znak “Z” sa ponosom\nU Nišu veće poskupljenje grejanja, javnog prevoza i taksija


Svečanom akademijom obilježen Dan nezavisnosti u Livnu – Relax Portal\nBošnjačka zajednica kulture Preporod Livno i ove godine je u svojim prostorijama u Gornjem gradu upriličila svečanu Akademiju povodom Dana nezavisnosti BiH. To je ujedno i jedino obilježavanje Dana nezavisnosti u Kantonu 10, a o značaju 1. ožujka 1992. godine govorio je dekan FPN u Sarajevu Šaćir Filandra.\nGovoreći o značaju nezavisnosti, te aktualnom bh. trenutku dekan sarajevskog FPN-a Šaćir Filandra kazao je da Bosna i Hercegovina nije savršena država, da je u njoj mnogo problema, dijelom naslijeđenih a dijelom napravljenih od strane sadašnjih generacija.\n„Međutim, postoje pretpostavke, osnovane pretpostavke da se stanje mijenja, zato što smo slobodni ljudi. Vrlo je bitno u teškoj ekonomskoj situaciji, ne baš sjajnoj političkoj situaciji, u vremenu općih kriza ljudima ukazivati na ljepše strane života“, rekao je Filandra.\nDvorana livanjskog Preporoda zapravo je i jedino mjesto u Kantonu 10 na kojemu se svečano proslavio Dan nezavisnosti.\nUz glazbenu sekciju livanjskog Preporoda i hor Medžlisa, svečanu akademiju su, kao i svih dosadašnjih godina, uveličali članovi Hrvatskog kulturno umjetničkog društva „Dinara“ i polaznici Osnovne glazbene škole „Franjo Vilhar“.\nVideo prilog Željke Mihaljević pogledajte OVDJE


Partizan pozvao dečje organizacije i škole fudbala da se prijave za utakmicu sa AZ Alkmarom - PRess Serbia | PR PRess team\nKada je već UEFA odbila žalbu Partizana na odluku da igra dva evropska meča bez prisustva publike, onda neka se bar ponovi lepa i vesela slika sa tribina stadiona u Humskoj sa susreta sa Moldeom (2:1). To je želja i namera crno-belih, koji su ponovo odlučili da iskoriste mogućnost da u publici budu posetioci do 14 godina, tako da bi isti, a možda i još bolji ugođaj mogao da bude u četvrtak (21), 19. septembra u prvoj utakmici grupne faze Lige Evrope protiv holandskog AZ Alkmara.\nFudbalski klub Partizan pozvao je zato juče zainteresovane dečje organizacije, škole i škole fudbala da se prijave i prisustvuju utakmici sa holandskim predstavnikom. Kako se navodi na sajtu crno-belih, osim osnovnih podataka, imena i prezimena, JMBG dece učesnika i osoba koje su u pratnji, potrebno je da zainteresovani kontaktiraju sa FK Partizan na broj telefona 011/3693816. Ili na mejl adresu: [email protected] Pravo prijave imaju samo organizovane grupe dece starosti do 14 godina uz prisustvo učitelja ili trenera fudbalske škole.\nU Partizanu se nadaju da bi izabranike Save Miloševića protiv AZ Alkmara moglo da bodri čak 20.000 dece.\nMOLDE GLEDALO 6.000\nNA susretu plej-ofa za Ligu Evrope 22. avgusta između Partizana i Moldea, crno-beli su imali sjajnu podršku, budući da je na tribinama bilo 6.000 mališana iz cele Srbije. U divnoj atmosferi, crno-beli su tada ostvarili veliki uspeh, plasman u grupnu fazu.\nTagoviAZ Alkmar partizan uefa utakmica\nVremenska prognoza za 12. septembar


Augmentacija - Stomatološka poliklinika Oral B Čukić\nPitanje: Stomatolog mi je napomenuo da bi kod vađenja sedmice mogao da "pukne" sinus u blizini tog mesta i da intervenciji mora prisustvovati hirurg koji bi to zatvorio. Koliko bi u tom slučaju trajao oporavak? Predložen mi je (od istog stomatologa) i plan da u isti mah izvadim osim te sporne sedmice i njoj okolne zube osmicu i šesticu, mada mi ne prave problem, jer na snimku vidi neki proces i gubitak kosti u tom delu, te da radim augmentaciju kosti da bih kasnije tu imala implant. Da li bi to bila i vaša preporuka?\nMelanija - 02. 10. 2015. 12:26.\nPitanje: Postovani, imao sam augmentaciju kosti iznad gornje trojke i dvojke. poslije cetiri dana od operacije iz rane je poceo da mi curi neki slani sekret boje kao pljuvacka, kao da se rana puni i prazni time. dr mi je prepisao antibiotike, da li to znaci da je infekcija u pitanju i da operacija nije uspela? unaprijed zahvalan na odgovoru\nZdravko V. - 16. 06. 2015. 01:01.\nPitanje: Da li je moguce napraviti kost za ugradnju implantara??Na mojoj slici zuba vidi se da kost gdje bi se trebali staviti implanti nije veca od 3 milimetra..postoji li ikakva sansa da se nesto uradi?Napominjem da ja sa desne strane nemam ni jedan zub na gornjoj vilici a sa lijeve strane mi fali jedan.\nkrosnjar daliborka - 12. 02. 2009. 12:19.


Fantomske strategije razvoja turizma u Republici Srpskoj - INFORMACIJA JE KAPITAL - Capital.ba\n14. jun. 2018. 15:33 Objavljeno u TURIZAM\nU Statističkom godišnjaku za 2007. godinu izdatom od strane Republičkog zavoda za statistiku Republike Srpske se navodi kako je broj soba sa 4033 u 2009. skočio na 4649 u 2016. godini, dok je broj ležaja, koji je u 2009. godini iznosio 7985 do 2016. povećan na 9654.\n„U cilju realizacije pomenutog zaključka, Ministarstvo trgovine i turizma je tokom mjeseca avgusta 2016. godine sprovelo istraživanje tržišta u cilju preciznijeg definisanja tržišnih segmenata i trendova koji se javljaju u turističkim kretanjima.Istraživanje je sprovedeno metodom anketiranja turista na graničnim prelazima u Bosni i Hercegovini, odnosno u Republici Srpskoj.“\n“Zaista mi nije poznato odakle dobijamo podatke o tome koliko posjeta, noćenja, ko su domaći a ko strani gosti i ostali parametri za Republiku Srpsku” , navodi Marijana Mirić, turizmolog i dugogodišnji radnik u ovoj oblasti. Dodaje da su za strategiju čuli, ali kasnije, i to preko interneta.\n“Nije nas poslije toga niko zvao niti smo dostavljali podatke vezano za to. Iskreno, ne vjerujem da je išta od te strategije zapravo i sprovedeno, jer se ulaganje u turizam kod nas dešava sporadično”, navodi Mirićeva uz konstataciju da su ulaganja u turizam rezultat najčešće inicijative pojedinaca koji sa velikom količinom novca žele da dopune postojeće poslovne aktivnosti što, kako kaže, nije najoptimalnija strategija.\n“Uglavnom se tu radi o vlasnicima benzinskih pumpi i sličnih djelatnosti koji otvore hotelski objekat, te se tako na papiru čini kako je kod nas povećan broj hotela. U stvarnosti je turizam kod nas sveden na slučajnost i nikakvog plana niti strategije mi na terenu ne vidimo” istakla je Milićeva.\n“Kada imate zanimljiv sadržaj turisti će doći sami, a kad dolaze turisti, smještaj je stvar tržišta odnosno ponude i potražnje. Nema tu neke posebne strategije” , završava Mirićeva. b1info.ba\nKljučne riječi: milic, rs, turizam, ulaganja, ulaganje, vazno


Pozdravna poruka Patrijarha srbskog g. Porfirija povodom proslave 1033. godišnjice Krštenja Rusije\nPozdravna poruka Patrijarha srbskog g. Porfirija povodom proslave 1033. godišnjice Krštenja Rusije\nVaše Blaženstvo, dragi nam u Hristu brate i saslužitelju, Blaženjejši brate Onufrije, zajedno sa braćom arhijerejima, sveštenicima i sveštenomonasima, igumanijama sa sestrinstvom, braćom i sestrama blagovernim Kijevljanima, vascelim vernim narodom Ukrajine koji čvrsto i nepokolebivo čuva čistotu vere pravoslavne, čuva nerazdeljivim hiton Gospoda i Spasa našega Isusa Hrista, čestitam vam veliki praznik – Dan Krštenja Rusije i sa njim sećanje na vašeg Krstitelja – Svetog blagovernog i ravnoapostolnog velikog kneza Vladimira.\nVaša ličnost je, dragi nam u Hristu brate, čvrsto upravljajući brodom Ukrajinske Crkve, u ovo veoma teško vreme postala simvol vernosti jedinstvu Pravoslavne Crkve, hrabrog odupiranja iskušenjima. Izbor koji ste Vi učinili, sledeći ličnost Vašeg velikog prethodnika mitropolita Vladimira, istovetan je izboru koji je učinio Sveti knez Vladimir, kada se opredelio za Pravoslavlje, prethodno se upoznaviši sa svim verama tadašnjeg sveta. Ostajući verni kanonskom poretku i jedinstvu sa Pravoslavnom Crkvom, Vi ste ponovili izbor Svetog kneza Vladimira. Tako ste, sa Vašim arhijerejima, sa sveštenstvom, monaštvom i narodom postali uzor koji je prepoznat i u našem blagovernom srbskom narodu. Vi ste, Blaženjejši, bratsku i delatnu ljubav posvedočili kada ste došli u onaj deo Srpske Pravoslavne Crkve koji je bio, a još je i uvek, izložen sličnim, veoma opasnim iskušenjima, u Crnu Goru. Tamo ste zajedno sa pokojnim mitropolitom Amfilohijem molili za jedinstvo Crkve i predvodili litiju koja je učinila da i mi, pravoslavni Srbi, kao i narod Ukrajine, budemo u svetu prepoznati po vernost Hristu, po hraborm odupiranju iskušenjima koja knez ovoga sveta stavlja pred nas.\nJa Vam danas, na dan ovog velikog praznika, izražavam veliku zahvalnosti na takvoj pomoći i ljubavi. Zbog toga će sveta Pravoslavna Crkva, i u Srbiji i u Ukrajini i svugde gde se čuva vernost Svetom Predanju, kanonskom poretku, i oslanja na molitve Svetog kneza Vladimira i Svetog Save Srbskog, biti slavni i veliki pobednik nad silama ovoga sveta.\nJoš jedamput Vas, Vaše Blaženstvo, srdačno pozdravljam, čestitam Vam praznik, upućujući molitve da Vam Gospod da snagu da i dalje služite svojoj Crkvi i vernom narodu.\nS ljubavlju u Hristu Gospodu,\nArhiepiskop pećki, Mitropolit beogradsko-karlovački i Patrijarh srbski\nfoto: Snimak ekrana / Jutjub / TV Hram/ vostok.rs\nVučić: Umećemo da zaštitimo našu zemlju, u to nema sumnje\nPredsednik Aleksandar Vučić rekao je da vlast u Prištini demonstrira silu, i da su na volšeban način protumačili nešto što nigde ne piše. Vučić je poručio Srbima na Kosovu...\nEU očekuje „postizianje sveobuhvatnog pravnoobavezujućeg sporazuma o normalizaciji odnosa Kosova i Srbije“\nEU je pozvala Beograd i Prištinu da neslaganja oko registarskih tablica i slobode kretanja reše u okviru dijaloga i uzdrže se od jednostranih poteza i podizanja tenzija, izjavio je...\nPredsednik LNR-a: Integracija sa Rusijom se ne može zaustaviti\nPredsednik Luganske Narodne Republike Leonid Pasečnik nazvao je učešće stanovnika Donbasa sa ruskim državljanstvom na izborima za Državnu d\nMoskva: Nadamo se da će ipak razum prevladati u Kijevu i da do vojnog scenarija neće doći\nRusija je upoznata sa vojnim pripremama Ukrajine, ali se nada da će razum prevladati u Kijevu, rekao je zamenik ministra spoljnih poslova Andrej Rudenko na konferenciji Valdajskog kluba, koja...\nKadirov pobedio na izborima za predsednika Čečenije sa 99,7% glasova\nRamzan Kadirov (Jedinstvena Rusija) pobedio je na izborima za predsednika Čečenske republike sa 99,7% glasova nakon obrađenih 100% glasačkih listića, navodi se u saopštenju Centralne izborne komisije Ruske Federacije. ...


Veština delotvornog direktora - Piter Draker - Moja Firma\nPOČETNA Magazin Lektira Veština delotvornog direktora – Piter Draker\nZašto bi morala da postoji delotvornost? Šta doprinosi efektivnosti rukovodioca u jednoj organizaciji?\nVreme je da naučite gde se krije veština delotvrnog direktora. Kako da postignete efektivnost na radnom mestu. Saznajte koji su razlozi zašto većina organizacija kao i njihovi rukovodioci ustvari nisu delotvorni koliko bi morali da budu.\nPiter Draker (1909-2005) rođen je u Beču 1909. godine. Obrazovao se u Austriji i Engleskoj. Odbranio doktorat u Nemačkoj u oblasti javnog i međunarodnog prava na Univerzitetu u Frankfurtu. Od 1937. živeo je i radio u SAD. Umro je u novembru 2005. uoči svog 96. rođendana. Bio je profesor društvenih nauka i upravljanja preduzećima u Klermontovoj (Claremont) visokoj školi za postdiplomske studije u Kaliforniji koja je svoj centar za proučavanje upravljanja nazvala po njemu. Tokom svoje šezdesetogodišnje profesionalne karijere, vešto je identifikovao poslovne trendove i beležio svoja vizionarska zapažanja. Zahvaljujući studijama koje su poslovno obrazovanje pretvorile u nauku smatra se ocem savremenog menadžmenta. Poseduje šesnaest počasnih doktorata.\nDraker je napisao 39 knjiga, prevedenih na preko 36 jezika. Svojevremeno je pisao kolumne za Vol Strit Žurnal u periodu od 10 godina. Često je pisao za Harvard Biznis Revju, Ekonomist.\nNjegovo ime zabeleženo je u istoriji društvenih nauka i po tome što je najavio uspeh novih tehnologija, rast globalne ekonomije, novi svet obrazvovanih pojedinaca, postkapitalističko društvo kao društvo znanja, upozorio na ključne demografske promene u razvijenim zemljama.\nTema ove knjige se zasniva na dve činjenice:\nPosao direktora je da bude delotvoran\nDelotvornost se može naučiti\nDelotvornost se može naučiti, a takođe se i mora naučiti. Direktor je plaćen za svoju delotvornost, dakle, bitno je da ona bude isporučena.\nU suštini delotvornost se krije iza vrlo jednostavnih stvari, od malog broja postupaka, koji treba da se uvežbavaju dok vam ne postanu navika. Odavno je centar poslovanja prebačen sa fizičkog radnika na stručnog radnika, radnika znanja. To su rukovodioci i direktori koji upošljavaju mozak. Dobro planiranje se podrazumeva, kao i posedovanje inteligencije, mašte i znanja. U praksi mnogi ljudi imaju ove tri osobine a ne poseduju delotvornost. Samo delotvornost u kombinaciji sa ovim osobinama stvara željeni rezultat. Važno je da usavršite upravljanje samim sobom da bi se postigla efektivnost, kako u rukovođenju ljudima, tako i doprinosu rezultata organizacije.\nPiter Draker je imao dugu karijeru iza sebe kao konsultant visokog menadžmenta, u ovoj knjizi je izolovao pet osnovnih postupaka iza kojih se krije veština delotvornog direktora.\nOvde pročitajte kratak uvod u svih pet postupaka:\nPrvi postupak: Umeće raspolaganja vremenom. Vreme je jedinstven resurs koji je nemoguće nadomestiti ili dokupiti. Zato se pozabavite analizom svog vremena i oslobodite vremenskih gutača.\nDrugi postupak: Zapitajte se koji doprinos mozete da date svojoj kompaniji da značajno utiče na rezultate? Usredsređivanje na doprinos i rezultat, na krajnje ciljeve, pomaže da se prevaziđe jedan od osnovnih problema rukovodioca, zbrku i haos događaja. Događaji sami po sebi nisu u stanju da odvoje šta je važno od onoga šta nije. Samo vaš fokus na doprinos će održati jasan kurs ka ciljevima.\nTreći postupak: Kako da snaga postane produktivna. Ovo je postupak analize i usmeravanja na ljudske potencijale koji su na raspolaganju. Na snagu a ne na slabosti pojedinaca. Kako da prepoznate i uposlite snagu svojih saradnika, snagu nadređenih, ali i sopstvenu snagu.\nČetvrti postupak: Najpre najvažnije. Delotvorni ljudi rade prvo najvažnije stvari i rade poslove jedan po jedan. Zato treba odlučiti koji poslovi zaslužuju prioritet, a koji su manje značajni. Ovde je bitna koncentracija, uvek ima više mogućnosti nego raspoloživih sredstava. Postoji i problem kod odlučivanja prioriteta, odnosno činjenica je da sve ono što odbacite u drugi plan, velika je verovatnoća da se to neće ni uraditi. A to je rizik, jer sve ono što je potisnuto u pozadinu može da se pretvori u trijumf konkurenta.\nPeti postupak: Elementi za donošenje odluka. Iza svake odluke stoji i jasan proces odlučivanja.\nPročitajte koji su elementi bitni u procesu odlučivanja, i šta sve delotvorne odluke treba da nose sa sobom da bi se i održale.\nKnjiga sadrži 186 stranica, po stilu pisanja može da se zaključi da je namenjeno za sve menadžere kao pomoć ka većoj delotvornisti i poslovnom razvoju.\nPiter Draker, otac menadžmenta, je prvu verziju ove knjige napisao 1967g. Ova verzija, koja je dostupna nama je iz 1985g. Verovatno će vam se učiniti po primerima i po sadržaju da je pristup malo pregazilo vreme. Čini se da je biznis mnogo napredovao od momenta pisanja ove knjige. Međutim, ako ste već čitali ranije knjige na ovu temu, sigurno ćete shvatiti pravu vrednost ovih prostih i osnovnih navika u menadžmentu. Videćete da svi savremeni poslovni konsultanti grade svoju filozofiju na Drakerovim istraživanjima i teorijama. Ipak je on prvi probio led i odavno najavio nove poslovne trendove ali i to da potrebe velikih organizacija moraju da zadovolje obični ljudi koji postizu odlične rezultate.\nZato je potrebno da se svaki pojedinac razvija samostalno. Takav razvoj je ključan i za razvoj svake organizacije.\n“Da bi bio efektivan, svaki radnik znanja, a posebno rukovodilac, mora da bude u stanju da raspolaže vremenom u prilično velikim “komadima”. Nije dovoljno imati na raspolaganju rascepkane komadiće, čak iako je broj sati, kada se sabere, impresivan.”\n“Pitati sebe: Kakav doprinos mogu da dam?, znači tražiti neiskorišćene mogućnosti na svom radnom mestu. Jer, ono što se smatra izvrsnim radom u priličnom broju poslova, često je samo bleda senka punog potencijala tog radnog mesta da ostvari doprinos.”\n“Delotvorni izvršni rukovodioci vode druge ljude na osnovu snage u spopstvenom radu. Oni čine produktivnim ono što umeju da rade.”\n“Koncentracija, odnosno hrabrost da se vremenu i događajima nametne sopstvena odluka o tome šta je zaista važno i šta dolazi na prvo mesto, je jedina nada onome ko je na odgovornom položaju, da će postati gospodar svog vremena i događaja, umesto da bude njihov žrtveni jarac.”\n“Delotvorni menadžeri ne donose veliki broj odluka. Usredsređuju se samo na one važne. Pokušavaju da razmisljaju u kategorijama onoga što je strateško i generičko, a ne u kategorijama rešavanja problema.”\n“Hirurg koji je izvadio samo pola krajnika ili polovinu slepog creva, izlaže pacijenta istom riziku od infekcije ili šoka, kao da je uradio kompletan zahvat. A bolest nije izlečio, samo je još pogoršao. Ili operiše ili ne operiše. Slično tome, delotvoran donosilac odluka ili deluje ili ne preduzima ništa. Ne upušta se u polu akcije.”


Zašto je Nissan Skyline GT-R jedan od najobožavanijih sportskih automobila? | Automoto Show TV emisija sa poznatima\nNaslovna ISTORIJA Zašto je Nissan Skyline GT-R jedan od najobožavanijih sportskih automobila?\nNissan Skyline GT-R je postigao neverovatne stvari i ujedno je postavio visoke standarde po pitanju performansi, postavši jedan od najlegendarnijih JDM sportskih automobila.\nBez dileme, kada se osvrnemo u prošlost, Nissan je jedna od marki koje su dostigle vrhunsku ekspertizu u proizvodnji automobila, iznedrivši u tom procesu neke istinske ikone, koje su ostavile dubok trag na automobilsku industriju. „GTR“ evocira na emocije, strast i pregalaštvo u glavama većine onih kojima „benzin teče venama“. Istorija GT-R modela se pruža daleko u prošlost do treće generacije Skylinea, prvog koji je bio nosilac legendarne oznake.\nMada Gran Turismo koncept nije bio u potpunosti nov šezdesetih godina prošlog veka, Skyline GT-R se pozicionirao kao jedno od najrespektabilnijih performantnih vozila u Nissanovoj ponudi. Od svog debija 1969. pa do kraja proizvodnje 2002., Skyline GT-R je postavio izuzetno visoke standarde po pitanju performansi i postigao velike uspehe, postavši jedan od najlegendarnijih japanskih automobila svih vremena.\nHajde da vidimo zašto automobilski entuzijasti vole i cene ovaj model:\nPozicioniranje Skylinea na mapi sveta\nSkyline je debitovao 1957. kao model orijentisan ka luksuzu, pod firmom poznatom kao Prince Motor Company. Prince Motors je proizvodio Gran Turismo varijantu, S54 GT za potrebe učešća u trkama, ali se ispostavilo da ne može da se nosi s Porscheom 904 na VN Japana 1964., uprkos tome što je bio drugi od šest učesnika. Ipak, blago modifikovani Skyline osvojio je srca mnogih, našavši se kao autsajder među evropskim „nokauterima“.\nNissan Skyline GT-R Coupe (1971.)\nNakon spajanja Nissana i Princea 1969., prvonavedeni proizvođač je predstavio prvi Skyline GT-R, kreiran u cilju isporučivanja visokih performansi. Krasili su ga takvi inženjerski detalji kao što su dvostruko bregasto vratilo iznad glave motora, s četiri ventila po cilindru i nezavisno ogibljenje na sva četiri točka iz Princea R380, što ga je činilo ultimativnim „touring“ automobilom. Ovaj japanski sedan je „oduvao“ veći deo konkurencije u domaćim, japanskim trkama turističkih automobila, pobedivši u čak 52 nastupa u prve tri godine, što je „Skyline“ oznaku lansiralo u nebesa.\nKonsistentne performanse kao standard\n„GT-R“ oznaka je skraćenica za „Gran Turismo Racer“, a Nissan je iskoristio italijansku modulaciju da bi definisao ciljeve ovog vozila, koje je nudilo visoku brzinu, vožnju na duge distance i trkačke aspiracije. Ikona u vidu Hakosuka sportiste, postavila je impresivne standarde po pitanju performansi, koji su ostali trajan reper za Nissan o bilo kojoj generaciji Skylinea GT-R da se radi.\nNakon što je japanska marka predstavila kupe varijantu 1971., Skyline GT-R je postao brži, stabilniji, krući i aerodinamičniji, s boljom distribucijom mase. Skyline GT-R formula je ostala neizmenjena kroz svoju evoluciju, što je omogućivalo isporučivanje konsistentnih standarda na planu performansi, bilo da se radi o drumu ili trkačkoj stazi.\nUloga pionira u oblasti napredne tehnologije\nTokom godina, Skyline GT-R je slovio kao pionir u tehnologijama koje su vezane za visoke performanse, što je postalo zaštitni znak ovog modela. Treća generacija Skylinea GT-R uvela je u priču ATTESA E-TS sistem permanentnog pogona na sve točkove, koji deli obrtni moment između prednje i zadnje osovine, da bi neutralisao efekte proklizavanja zadnjih točkova i ubrzanje doveo do maksimuma.\nSkyline R32 GT-R je takođe posedovao Super HICAS, sistem upravljanja na zadnje točkove, koji mogu da se zakreću u smeru prednjih ili suprotno od njih. Super HICAS je bio ključan u obezbeđivanju vrhunske okretnosti Skylinea GT-R pri niskim brzinama, odnosno sjajne stabilnosti pri visokim.\nLegenda pod imenom RB-Series\nJoš jedna od tehnikalija koju je Skyline preneo iz Prince Motors ere je bio S20 motor, redna šestocilindarska DOHC jedinica, koju je Nissan insalirao u Skyline GT-R od 1969. do 1973. Mada je S 20 bio isuviše mali i složen, Skyline GT-R je i dalje dominirao na Suzuka, Fudži, Hokaido i Cukuba trkačkim stazama, pozicioniravši se kao respektabilni trkački automobil.\nNissan RB motor iz R34\nMeđutim, RB serija rednih šestocilindraša izvedena iz L20 jedinice prethodnih Skylinea označila je prekretnicu za Skyline GT-R. R32 GT-R, koji je debitovao 1989., bio je prvi Skyline GT-R koji je posedovao motor RB serije, legendarni twin-turbo RB26DETT, koji mu je obezbedio trkačko učešće u Grupi A. Nissan je koristio unapređene verzije motora s trkačkim specifikacijama, 2,0-3,0-litarskog RB26DETT od R32 do R34 generacija Skylinea GT-R.\nR32 Skyline GT-R je posedovao 2,6-litarski redni šestocilinarski motor s turbopunjenjem, agregat koji je isporučivao 280 ks i 352 Nm. Ovaj RB26DETT je Skylineu GT-R omogućavao ubrzanje do „stotke“ za samo 5,6 sekundi, kao i prolazak četvrt milje za 13,9 sekundi, dok je maksimalna brzina iznosila 250 km/h.\nS japanskim vozačem za volanom, Hirojošijem Katoom, Skyline GT-R R32 je prošao krug na Nirburgringu za 8 minuta, 22 sekunde, što je 1989. bio fantatičan rezultat, nadmašivši 8:45 Porshea 944. Par godina kasnije, R33 Skyline GT-R je postavio još bolji rezultat – 7 minuta, 59 sekundi, 1996. godine.\n„Godzila“ u klasi turističkih automobila\nPrva generacija Nissan Skylinea GT-R je postavila trend, pobedivši u 52 trke u japanskim šampionatima turističkih automobila, ali je R32 Skyline GT-R bez dileme zacementirao tu reputaciju. „Ogoljena“ verzija R32 trijumfovala je u svakom šampionatu turističkih automobila u Japanu od 1989., pobedivši u 29 trka uzastopno tokom četiri sezone.\nMimo Grupe A, standardni R32 je učestvovao u Grupi N, ostvarivši 50 pobeda u 50 trka u koliko je i učestvovao u N1 Super Endurance konkurenciji. R32 Skyline GT-R je takođe bio neverovatno uspešan i van Japana, „rušeći“ sve na svom putu tokom učešća na Australian Bathurst 1000, 24 časa Spa i Australijskom automobilskom šampionatu, zaradivši usput nadimak „Godzila“.\nNakon uvođenja bezbednosne regulative šezdesetih godina, naftne krize ranih sedamdesetih i ekoloških zakona osamdesetih, u Americi se postepeno „stezala omča“ oko brojnih modela automobila. Pored toga, Mercedes-Benz i druge moćne kompanije, lobirale su 1988. u Senatu za prolazak Zakona o usklađivanju uvoznih vozila s bezbednosnim zahtevima, što je stavilo rampu na uvoz automobila sa „sivog tržišta“, koji su često dolazili iz Japana.\nPerformantni japanski automobili iz osamdesetih i devedesetih su imali prilično „labav“ pristup bezbednosnim atributima i kontroli emisije izduvnih gasova, što je neminovno dovelo do toga da je Skyline GT-R pao na nekoliko „ispita“ što se regulative tiče, odnosno prodaje u SAD. Srećom, pravilo o „25 godina“ je konačno otvorilo „mala vrata“ za ulazak legendarnog modela na ovo tržište. Suvišno je reći da su mnogi želeli da osete ukus „zabranjenog voća“.\nUzimajući u obzir da je Nissan reklamirao Skyline isključivo u Japanu i Australiji, Skyline GT-R je posedovao izvesnu dozu mistične privlačnosti, posedujući drugačiju vrstu primamljivosti za automobilske entuzijaste iz ostatka sveta. S plavo-srebrnom ikonom u vidu GT-R-a R34 iiz 1999., koji je vozio Pol Voker u Fast and Furious, Skylineu GT-R je naglo porasla popularnost kod zapadne publike, što je njegov status pop zvezde podiglo na potpuno novi nivo.\nBudući da je digitalna verzija bila najbliža stvar koju su ljubitelji Skylinea GT-R mogli da voze, on je ubrzo postao omiljeni izbor gejmera. Njegov trkački pedigre iz stvarnog života je predstavljao snažnu odskočnu dasku, učinivši ga zvezdom postera popularnih video igara, uključujući Gran Turismo, Forza Motorsport i Need for Speed.\nStatus božanstva u tjuning zajednici\nNissanova fabrička tjuning divizija, Nismo, otvorila je novi svet mogućnosti dorada kroz impresivne modifikacije Skylinea GT-R. Bogato iskustvo Nismoa u svetu trka, iznedrilo je V-Spec specijalne edicije, fenomenalne modele koji su demonstrirali superiornost performansi i potencijal GT-R-a.\nPoput većine klasičnih JDM primeraka, GT-R je duboko poštovan u tjuning zajednicama širom sveta, predstavljajući jedan od najvećih kultova tog tipa do dana današnjeg. RB26DETT motor je lak za doradu i san svakog tjunera, dok širok izbor komponenti u okviru postprodaje, omogućava kreiranje jedinstvenih vizuelnih izdanja.\nEkstremno poželjni JDM klasik\nOd modela Hakosuka koji je postavio standarde, pa do ultraretkog Kenmerija i R32, R33 i R34 Godzila ere, Skyline GT-R je stekao reputaciju jednog od najlegendarnijih sportskih automobila iz Zemlje izlazećeg Sunca. Samim tim ne treba da čudi što su specifično poreklo i sjajan trkački pedigre doveli do toga da vrednost Skylinea GT-R poslednjih godina neverovatno poraste.\nKenmeri Skyline GT-R iz 1973., na aukciji u januaru 2020., prodat je za paprenih 430.000 dolara. Međutim, nije rekorder, jer je R34 Skyline GT-R V-Spec II Nur sa samo petnestak hiljada kilometara na satu 2021. dostigao cenu od 549.000 dolara.\nPrethodni tekstVolkswagen pripremio još jednu AWD varijantu ID.4 krosovera\nSledeći tekstAudi A3 potvrđen kao ulazni model marke iz Ingolštata od sledeće generacije\nLexus lider po pitanju kvaliteta i zadovoljstva kupaca u Norveškoj 11....


Zdravlje na prvom mestu – Glas za jednakost | Osobe sa invaliditetom | OSI | Vesti | Novosti\nStručni skup pod nazivom „Osposobljavanje stručnog kadra sa ciljem poboljšavanja zdravlja kao i rada sa osobama sa invaliditetom i smetnjama u razvoju“ održan je u prostorijama Fakulteta za sport i fizičko vaspitanje u Beogradu.\nPredavači su bili Goran Kasum (tema Takmičarski sport kao životno oprdeljenje“), Aca Kovačević (Futsal – igra za sve nas), Dušan Mitić (Rekreativne aktivvnosti za osobe sa invaliditetom i smetnjama u razvoju), Rada Savić Kukolj (Fizička aktivnost kao glavni pokretač razvojnih procesa na ranom uzrastu kod dece sa smetnjama u razvoju) i Jasmin Halilović (Plivanje i njegov začaj u radu sa osobama sa ometenošću).\nPrsutni su bili predstavnici Agencije za regionalni razvoj, Igor Janković, predstavnik UEFA, džudista Vuk Rašović, Velimir Knežević, predsednik Sportskog saveza osoba sa invaliditetom Slobodan Petrović. osnivač PK „11. april“, kao i veliki broj studenata. Skup je organizovao „Svim-Bo“, plivački klub za osobe sa invaliditetom, a pokrovitelj je bio Sekretarijat za sport i omladinu Skupštine grada Beograda ii Klub malog fudbala „Mungosi“.\nObjavljeno: 20. 11.. 2018.\nTags: Beograd, deca sa smetnjama u razvoju, Fakultet za sport i fizičko vaspitanje u Beogradu., osobe sa smetnjama u razvoju, Sekretarijat za sport i omladinu Skupštine grada Beograda, Seminar "Osposobljavanje stručnog kadra sa ciljem poboljšavanja zdravlja kao i rada sa osobama sa invaliditetom i smetnjama u razvoju", sport za osobe sa invaliditetom\nPrevious Đorđević: Više sredstava za osobe sa invaliditetom\nNext И рукометаши Војводине у акцији „Да ли можеш да победиш ову екипу?“


Igralom, 2. februara, u Elektropioniru promovišu “Pogrešna poznanstva” – Odličan Hrčak\nUlaznice se mogu kupiti od četvrtka, 19. januara, po promotivnoj ceni od 300 dinara (ograničen kontigent!) na prodajnim mestima Eventima, Gigstixa, DD Ticketsa, kao i u Felix Shopu. Kada se rasprodaju promotivne ulaznice, regularna pretprodajna cena do dana koncerta iznosiće 400 dinara, a na sam dan nastupa grupe Igralom za ulaznicu je potrebno izdvojiti 500 dinara.\nNapomena: Svi koji žele da kupe ulaznicu, a nisu to u mogućnosti da urade ranije, mogu istu rezervisati putem mejla office@rocksvirke.com slanjem imena i prezimena, broja telefona i ista će ih čekati na ulazu u Elektropionir.\nDuboka, teška fuzz gitara donosi zanimljivu kombinaciju rokenrola i assouf-a, što je autentični zapadnoafrički način sviranja žičanih instrumenata. To je podržano dubokim groovy bas linijama. Sviranje bubnja je najbolje definisano kao kreativna upotreba afro-funk bitova unutar konteksta stare škole rokenrola. Reči su na srpskom, matičnom jeziku članova benda.\nMladen Marjanović – gitara i prateći vokali\nMarko Tomović – bubnjevi\nDimitrije Simović – bas gitara i glavni vokal\nNežni Dalibor svira u Gan klubu 28. marta\nDARKVUDI U NOVOSADSKOM KLUBU QUARTER – JEDAN SASVIM DRUGAČIJI DOČEK NOVE GODINE


Hocu.ba Otvorene prijave na projekat: “U zdravoj školi zdrava djeca” – Hocu.ba\nOtvorene prijave na projekat: “U zdravoj školi zdrava djeca”\nU oktobru prošle godine, Merkur BH osiguranje, vizuelnim i sadržajnim rebrendingom najavilo je nove projekte usmjerene ka djeci i poboljšanju njihovih prehrambenih i životnih navika.\nPod okriljem projekta ”U zdravoj školi zdrava djeca” organizirali su besplatne sportsko-zdravstvene preglede za djecu u četiri bh. grada te besplatne škole plivanja i skijanja za djecu SOS dječijih sela u BiH. Istovremeno, Merkur BH osiguranje je najavilo i projekat namijenjen osnovnim školama s ciljem promoviranja pravilnih prehrambenih navika, redovnih fizičkih aktivnosti te zdravog načina života djece školske dobi.\n”Prema Svjetskoj zdravstvenoj organizaciji, a po broju pretilih ljudi, Bosna i Hercegovina je rangirana na petom mjestu u svijetu i drugom u Europi, što nisu dobre vijesti. To je razlog zašto smo odlučili da mijenjamo svijest ljudi, počevši od najmlađe djece. Projekat “U zdravoj školi zdrava djeca” želi da promovira zdravi stil života, posebno zdravu ishranu. Pozivamo sve osnovne škole iz Bosne i Hercegovine da nam pošalju projekte koji će objasniti kako da se unaprijedi zdravlje djece kroz razne aktivnosti, šta da učine danas za bolje sutra. Naš cilj je da projekat zaživi te postane tradicija kojoj će se svake godine pridružiti sve veći broj škola i njihovih učenika”, istakla je Sabina Mujanović, direktorica Merkur BH osiguranja.\nProsvjetni radnici zajedno sa djecom i roditeljima do 15. aprila 2017. godine mogu dostavljati prijedloge projekata koji su fokusirani na pravilan psihički razvoj djece, usvajanje ispravnih higijenskih navika, različita savjetovanja, radionice, kreiranje novih školskih, zdravih menija, sadnju školskog vrta, uređenje školskog dvorišta, nabavku nove sportske opreme, uvođenje vanškolskih aktivnosti.\nStručni žiri odabrat će najbolja tri projekta i podržati njihovu implementaciju vrijednim novčanim iznosima. Za prvo mjesto osiguran je novčani iznos od 10 000 KM, za drugi najbolji projekat 5 000 KM te treći u iznosu 3 000 KM.\nProjekat ”U zdravoj školi zdrava djeca” bit će implementiran uz podršku resornih ministarstava obrazovanja i kulture te zdravstva, a poziv školama za apliciranje projektu te svi detalji njegove realizacije koje škole trebaju provesti mogu se pronaći na zvaničnoj FB stranici projekta ”U zdravoj školi zdrava djeca”.\nAutor Hocu.ba praksa djeca projekat roditelji skola zdravlje\n« Centar za afirmaciju i razvoj: Program za medicinske radnike\nUniverzitet u Bolonji: Otvorene prijave za razmjenu studenata »


Val di Fiemme 2020, Masovni start - Slobodno - Muškarci - rezultati uživo | Skijaško trčanje, Rezultati.com\nVal di Fiemme 2020 - Masovni start - Slobodno - Muškarci\nVal di Fiemme: Masovni start - Slobodno - Muškarci\nPOMOĆ: Nalazite se na Val di Fiemme 2020 Masovni start - Slobodno - Muškarci rezultati stranici u sekciji skijaško trčanje. Rezultati.com nudi Val di Fiemme 2020 rezultate uživo i arhivu rezultata. Osim rezultata skijaškog trčanja možete pratiti više od 5000 natjecanja u preko 30 sportova (uključujući zimske sportove - alpsko skijanje, skijaško trčanje (npr. Val di Fiemme 2020), skijaške skokove i biatlon) širom čitavog svijeta na Rezultati.com.


ZAVRŠNICA „ZIMSKOG TURNIRA” U MALOM FUDBALU: Neka pobedi humanost – Zrenjanin\nZAVRŠNICA „ZIMSKOG TURNIRA” U MALOM FUDBALU: Neka pobedi humanost\n09/01/2018 11/01/2018 List Zrenjanin\nFinalni mečevi „Zimskog turnira” u malom fudbalu održaće se u nedelju, 14. decembra, u Kristalnoj dvorani, a iste večeri na programu je i humanitarni meč veterana „Proletera“ i ekipe „Žandarmerije“, tokom kojeg će se prikupljati slatkiši za ugroženu decu.\nOčekuje se da će se finale igrati oko 21 čas, a da će humanitarna utakmica početi oko 20 časova, najavio je član Organizacionog odbora turnira Ivan Mikalački, koji je dodao da je zadovoljan dosadašnjim tokom turnira.\n– Prijavilo se dosta ekipa koje su igrale kvalitetan fudbal, a i ponašanje učesnika je za svaku pohvalu. Tokom grupne faze turnira pokazan je samo jedan crveni karton – kaže Mikalački.\nNa takmičenju u malom fudbalu okupilo se 56 ekipa sa više od 600 takmičara koji su odigrali 90 utakmica, kazao je pomoćnik gradonačelnika Simo Salapura.\nU organizaciji humanitarnog dela večeri pomoći će Crveni krst, čiji će volonteri prikupljati slatkiše, ali će takođe i dežurati ako učesnici ili posetioci budu imali zdravstvenih problema, najavljuje sekretarka Crvenog krsta Aleksandra Tanasijević.\n– Na oba ulaza u Halu nalaziće se naši štandovi na kojima će se sakupljati slatkiši. Verujem da je posle praznika većini sugrađana ostao koji slatkiš viška u kući koji bi mogli da poklone. Od toga ćemo napraviti paketiće koje ćemo na dan Svetog Save uručiti ugroženim mališanima iz OŠ „Deveti maj“, Udruženja „Suncokret“, centra „Alternativa“ i drugih – istakla je ona.\nU NEDELjU JE POČEO TRADICIONALNI „ZIMSKI TURNIR” U MALOM FUDBALU\n„ZIMSKI TURNIR” U MALOM FUDBALU OKUPIO JE KVALITETNE EKIPE\nZIMSKI TURNIR U MALOM FUDBALU: U nedelju počinju utakmice\n← GODIŠNJICA „KRVAVOG JANUARA 1942“: Žrtve fašizma nikada neće biti zaboravljene\nPOVLAŠĆENE AUTOBUSKE KARTE: Ratni veterani karte mogu kupiti do 31. januara →


NOVI POTEZ DUŠKA KNEŽEVIĆA: Krivična prijava PROTIV ĐUKANOVIĆA JER JE VOĐA KRIMINALACA | Najnovije vesti - Srbija danas\n14.03.2019. • 14:15 Tanjug\nFoto: printscreen/Youtube/Al Jazeera balkan\nAdvokatski tim predsednika Atlas grupe Duška Kneževića predao je danas Specijalnom državnom tužilaštvu krivičnu prijavu protiv predsednika Crne Gore Mila Ðukanovića, kojom se tereti da je "organizator kriminalne organizacije", saopšteno je iz Atlas Grupe.\nU saopštenju se navodi da krivična prijava optužuje Ðukanovića da je njegov plan bio da se od Kneževića oduzme celokupna imovina koju poseduje u Crnoj Gori, odnosno imovina koju poseduju njegove banke i ostala privredna društva.\n- Pored Ðukanovića, krivičnom prijavom su obuhvaćeni guverner CBCG Radoje Žugić, privremena upravnica Atlas banke Tanja Terić, bivši privremeni upravnik IBM banke Milan Remiković, Specijalni državni tužilac Milivoje Katnić, predsednik Privrednog suda Blažo Jovanić, stečajni upravnik Meljine kompleksa doo Saša Zejak i Olivera Mihajlović Elez iz PZU Meljine - navodi se u saopštenju.\nOni su, kako pojašnjavaju, označeni "kao članovi kriminalne organizacije na čijem čelu je Ðukanović, koja je formirana radi sticanja protivpravne imovinske koristi u iznosu od 170 miliona evra".\nKnežević, kojeg Crne Gora potražuje zbog navodnih finansijskih malverzacija, je ranije danas najavio da će protiv Ðukanovića njegov pravni tim podneti krivičnu prijavu. On je rekao da će krivičnom prijavom Ðukanovića optužiti da je, kako je naveo, "vođa organizovane kriminalne grupe".\n- Da, podnosimo krivičnu prijavu - kazao je Knežević.\nOn je ranije kazao da je njegov advokatski tim pripremio "pravne radnje prema Ðukanoviću i njegovoj familiji".\n- Sigurno će to izazvati veliki politički zemljotres u Crnoj Gori, jer će to biti prvi put da neko da podigne krivičnu prijavu protiv predsednika države da je vođa organizovane kriminalne grupe - kazao je Knežević.\nOn je, kako se navodi, upozorio ljude u tužilaštvu i sudstvu da "dobro vode računa šta rade i ko učestvuje u montiranim procesima i nameštanju dokaza i izvođenju lažnih svedoka".\nKnežević se, kaže, nada da će taj njegov postupak dodatno motivisati ljude da izađu na proteste. Predsednik Atlas Grupe je ocenio da bi odlazak Ðukanovića sa vlasti bio spasonosan za Crnu Goru. Inače, Ðukanović je u više navrata do sada negirao sve optužbe koje je na njegov i račun njegove porodice izneo Knežević.\nÐukanović je pozvao građane kojiučestvuju na protestima da budu oprezni kako njihove ideje, kako je rekao, ne bi bile zlupotrebljene u političke svrhe.\nDuško Knežević Milo Đukanović Crna Gora organizovana krimihnalna grupa


Majkl Felps u trci za treće olimpijsko zlato u Pekingu : Nadlanu.com\nMajkl Felps u trci za treće olimpijsko zlato u Pekingu\nPEKING, 11. avgusta 2008. (Beta-Rojters) - Američki plivač Majkl Felps (Michael Phelps) će se, ukoliko u utorak pobedi u disciplini 200 metara slobodnim stilom, pridružiti grupi najuspešnijih olimpijskih sportista svih vremena jer će mu to biti deveto olimpijsko zlato.\nFelps (23) je međutim u ozbiljnoj konkurenciji za obaranje još jednog rekorda: pokušaće da obori rekord ukupnog broj zlatnih medalja koje je bilo koji sportista osvojio na jednim Olimpijskim igrama. Dosadašnji rekord drži takođe američki plivač Mark Špic (Spitz) sa sedam zlatnih medalja.\nAko u utorak pobedi, Felps bi mogao da ima već devet osvojenih olimpijskih zlata, računajući i prethodnu Olimpijadu u Atini. Time bi obezbedio mesto u grupi takvih sportskih velikana kakvi su bili Karl Luis (Carl Lewis), Mark Špic (Spitz) i Pavo Nurmi (Paavo).\nIako je u kvalifikacijama za meč u utorak Felps bio tek četvrti, novinarima je izjavio da ima potrebno samopuzdanje jer je čuvao energiju za pravi meč.


Samo 19 bodova od A norme u MTB ženskoj konkurenciji - 2Bike.rs\nČetvrtak, 2. april 2015\nPosle ubedljivih rezultata ostvarenih tokom marta, ženska reprezentacija Srbije u planinskom biciklizmu obezbedila je našoj zemlji 18. mesto na kvalifikacionoj listi za Olimpijske igre u Rio de Žaneiru 2016. Prema poslednjem preseku, samo 19 bodova deli naciju od 17. pozicije vredne A norme i mogućnosti da jedna takmičara učestvuje na najvećoj smotri sportista.\nNajviše su,svakako, doprineli uspesi Jovane Crnogorac. Naša najbolja predstavnica u mauntin bajku ostvarila je tri pobede na Salkano MTB kupu u Istanbulu (UCI C2), u Izmiru (UCI C1) i u Novom Sadu (UCI S2), kao i peto mesto, koje ujedno i najniži stepenik postolja, na etapnoj trci ekstra kategorije u okviru prve runde Sunčanog kupa na Kipru (UCI SHC).\nCrnogorčeva je na apsolutnoj UCI svetskoj rang listi u kros – kantri olimpijskoj disciplini na 14. mestu sa 1202 boda. Ivana Kostić je 104. sa 249, Jovana Vuković 182. sa 129 poena.\n- Nema stajanja dok sledeće godine u maju ne budemo bili u 17 najboljih nacija i prvi put sigurno obezbedili u planinskom biciklizmu plasman na Igre. Zadovoljan sam da plan koji sam napravio za sad daje rezultate – istakao je selektor MTB reprezentacije Nemanja Vajs.\nMTB Olimpijske igre Rio 2016 Kvalifikacije\n2. apr 2015 13:01h